
палатаның Төрағасы 
Н.Н. Годуноваға


АУДИТОРЛЫҚ ҚОРЫТЫНДЫ


I. КІРІСПЕ БӨЛІК
1.1. Аудиторлық іс-шараның атауы: 
1.1.1. Қазақстан Республикасының Сауда және интеграция министрлігі мен оның ведомстволық бағынысты ұйымдары қызметінің тиімділігіне аудит жүргізу.
[bookmark: _Hlk132037289]	1.2. Мемлекеттік аудиттің мақсаты: Қазақстан Республикасы Сауда және интеграция министрлігі мен оның ведомстволық бағынысты ұйымдарының қызметін бағалау және талдау.
1.3. Мемлекеттік аудит объектілері: «Қазақстан Республикасының Сауда және интеграция министрлігі» ММ (бұдан әрі – Министрлік, СИМ), «QazExpoCongress» ұлттық компаниясы» АҚ (бұдан әрі – Қоғам), «QazTrade» сауда саясатын дамыту орталығы» АҚ (бұдан әрі – Қазтрейд АҚ), «Қазақстан Республикасы Сауда және интеграция министрлігінің Техникалық реттеу және метрология комитеті» РММ (бұдан әрі – Комитет, ТРМК), «Қазақстан стандарттау және метрология институты» ШЖҚ РМК (бұдан әрі – Қазстандарт), «Ұлттық аккредиттеу орталығы» ШЖҚ РМК (бұдан әрі – ҰАО).
	1.4. Мемлекеттік аудитпен қамтылған кезең: 2019 жылғы 1 қаңтар -  2023 жылғы 30 маусым аралығы (аудит объектілері қызметінің жекелеген мәселелері мен бағыттары бойынша талдаумен өзге кезеңдер қамтылған).

II. НЕГІЗГІ (ТАЛДАМАЛЫҚ) БӨЛІК 
2.1. Аудиттелетін саланың жай-күйін қысқаша талдау
Сауда қызметінің негізгі ережелері, мемлекеттік реттеудің қағидаттары мен ұйымдастырушылық негіздері «Сауда қызметін реттеу туралы» 2004 жылғы 12 сәуірдегі №544 ҚР Заңында (бұдан әрі – Сауда қызметін реттеу туралы заң) қаланды.
Ұғымдық аппарат сауда қызметін ішкі және сыртқы сауданы қамтитын қызмет ретінде айқындайды.
2022 жылы сауда-саттықтың ЖІӨ-ге тікелей үлесі  ЖІӨ-нің 16,4% үлесімен (103,7 трлн теңге) 17,0 трлн теңгені құрады, бұны құрылыс, ауыл шаруашылығы, білім беру және денсаулық сақтау саласындағы үлестердің жиынтығымен салыстыруға болады.
	Ел көлемінде сауда жұмыспен қамту деңгейі бойынша жетекші рөл атқарады: кәсіпкерлік субъектілерінің саны – 716,8 мың немесе елдегі барлық бизнес субъектілерінің 34,2%, бұны ауыл шаруашылығы, құрылыс, көлік және өнеркәсіп салаларындағы жиынтық көрсеткішпен салыстыруға болады.
1,5 млн-нан астам адам немесе барлық жұмыспен қамтылғандардың 16%- ы (барлық сала бойынша 9,4 млн адам) сауда саласына тиесілі, о.і. 819,7 мың адам жалдамалы жұмыс істейді, 697,7 мың адам өз бетінше жұмыспен қамтылған.
Соңғы 12 жылда (қолда бар статистикалық деректер шегінде) саудада 273,7 мың жаңа жұмыс орны құрылған. Саудадағы жұмыспен қамтудың өсуі негізінен ауыл тұрғындарының қалаға қоныс аудару процесінде жұмысшылардың (2010 жылдан бастап 1,1 миллион адам) ауыл шаруашылығынан келуіне байланысты болды. 
Сыртқы сауда. Қазақстан әлемнің 170-тен астам елімен сауда жасайды. Қазақстанның сыртқы саудасының дамуын айқындайтын институционалдық фактор Еуразиялық экономикалық одаққа мүшелік болып табылады, ол Қазақстанға жалпы халқы шамамен 180 миллион адам болатын нарыққа, сондай-ақ Дүниежүзілік сауда ұйымына қол жеткізуге мүмкіндік береді.
2022 жылдың қорытындысы бойынша ҚР сыртқы сауда айналымы 135 527,4 млн АҚШ долларын құрады. Импорт деңгейі - 50 934,4 млн АҚШ доллары кезінде өнім экспорты 84 593,1 млн АҚШ доллары деңгейінде тіркелді. 
ЕАЭО құрылымында ҚР-ның 2019-2022 жылдардағы өзара және сыртқы сауда көрсеткіштері мынадай:
- өзара саудада бір мезгілде экспорттың да (өсу қарқыны 151,5%), сондай-ақ импорттың да (өсу қарқыны 121,5%) өсуі байқалады;
- сыртқы саудада ҚР экспортының өсу қарқыны 144,6%-ды, импорт өсімінің қарқыны 128,8%-ды құрады.
Сыртқы сауда айналымының жалпы статистикалық өсімі 2012 жылғы деңгеймен салыстырғанда 2%-ға (132 807,2 млн АҚШ долл.) немесе 2 720,2 млн АҚШ долларына жоғары, өнім экспортының 2%-ға немесе 1 855,7 млн АҚШ долларына төмендеуі кезінде импорттың 9,9%-ға немесе 4 576,0 млн АҚШ долларына өсуі есебінен болды.
Экспорт құрылымында әдеттегідей ҚР барлық экспортының 67,6%-ын  (минералды отын, мұнай және оларды айдау өнімдері, битуминозды заттар, минералды балауыздар) құрайтын минералды өнімдер басым.
2012-2022 жж. уақыт аралығында мынадай құрылымдық өзгерістер кезінде өнім экспортының 2,4%-ға, ақшалай баламада 2 025,5 млн АҚШ долларына төмендегені байқалады:
1) минералдық шикізаттың үлес салмағы 10,1%-ға немесе абсолютті мәндерде 5 779,1 млн АҚШ долларына қысқарған;
2) металдар мен олардан жасалған бұйымдар экспортының үлес салмағы 4,3%-ға немесе абсолютті мәндерде 172,6 млн АҚШ долларына ұлғайған;
3) жануарлар мен өсімдіктерден алынатын өнімдер, дайын азық-түлік тауарлары экспортының үлес салмағы 3,1%-ға немесе абсолютті мәндерде 508,1 млн АҚШ долларына ұлғайған;
4) машиналар, жабдықтар, көлік құралдары экспортының үлес салмағы 3,1%-ға немесе абсолютті мәндерде 120,3 млн АҚШ долларына ұлғайған.
Минералды шикізат экспортының қысқаруы кезінде басқа тауарлық позициялар есебінен оның ұлғаюымен өтелмеу үрдісі қалыптасып отыр. 
2022 жылы шикізаттық емес экспорттың көлемі 26 813,6 млн АҚШ долларын құрады, 2019 жылғы деңгейге қарағанда өсу қарқыны 169,4%.
Шикізаттық емес экспорт құрылымында ең көп пайыз қара металдарға (ферроқорытпаларға) – 19,7%, мыс пен мыс катодтарына (14,2%), бейорганикалық химия өнімдеріне: бейорганикалық немесе органикалық бағалы металдардың, сирек жер металдарының, радиоактивті элементтердің немесе изотоптардың (уран) қосылыстарына – 13,3%, мұнай өнімдеріне (9,3%) тиесілі.
Шикізаттық емес экспорт бойынша көрсеткіштердегі өсім өнім экспортының нақты көлемдерінің қысқаруы кезінде экспортталатын өнім құнының өсуі бола тұра баға факторының ықпалымен қалыптасты: мыс және катодтар бойынша экспорт көлемінің төмендеу қарқыны 95,1% құнның өсуімен (бағаның өсу қарқыны 142,9%) нивелирленді, ферроқорытпалар бойынша экспорт көлемінің төмендеу қарқыны 95,8%, өнім құнының өсу қарқыны 171,3% құрады, уран бойынша – құнының өсуі 173,6% болған кезде экспорт көлемінің төмендеу қарқыны 97,2%, мұнай өнімдері бойынша – көлемнің төмендеу қарқыны 96,5% болған уақытта өнім құнының өсуі 146,7%-ды құрады.
Негізгі шикізаттық емес тауарлардың экспорты тек дәстүрлі өткізу нарықтарына («екінші реттік» нарықтарға әртараптандырусыз) бағытталған ірі кәсіпорындарда («Қазатомөнеркәсіп» ҰАК АҚ (уран), Ақтөбе ферроқорытпа зауыты, «АрселорМиттал» АҚ, «Қазақмыс», «Қазминералс» АҚ) шоғырланған, бірнеше жылға алға өнімдерге келісімшарттың жасалуы  өнімді жеткізу географиясын кеңейтуге және экспортты әртараптандыруға мүмкіндік бермейді.
Шикізаттық емес экспортта орташа бөліністегі өнімінің үлес салмағы 10,1%, жоғары бөліністегі небәрі 1,7% болғанда, төменгі бөліністегі өнімінің басым болуы – 89,9%,  бұл ел ішінде жалпы қосылған құнның жоғары деңгейін қалыптастыруға мүмкіндік бермейді[footnoteRef:1]. [1:  нәтижесінде қолданылатын технологиялардың деңгейін ескере отырып, оның химиялық құрамы, физикалық немесе механикалық қасиеттері өзгеретін шикізатты өңдеу дәрежесі] 

Импорт құрылымында ең үлкен үлес салмақ машиналарға, жабдықтарға (40,5% немесе 20 267,7 млн АҚШ долл.), химия және онымен байланысты өнеркәсіп салаларының өнімдеріне (16,7% немесе 8 357,3 млн АҚШ долл.), жануарлар мен өсімдіктерден алынатын өнімдерге, дайын азық-түлік тауарларына (12,0% немесе 6 005,2 млн АҚШ долл.), металдар және олардан жасалған бұйымдарға (10,2% немесе 5 104,4 млн АҚШ долл.) тиесілі.
2012-2022 жж. уақыт аралығында импорттың 7,9%-ға немесе 4 576,0 млн АҚШ долларына мынадай құрылымдық өзгерістер кезінде ұлғайғаны байқалады:
1) жануарлар мен өсімдіктерден алынатын өнімдердің үлес салмағы, дайын азық-түлік тауарлары 2,8%-ға немесе абсолютті мәндерде 168,1 млн АҚШ долларына ұлғайған;
2) химиялық өнімнің үлес салмағы 4,2%-ға немесе абсолютті мәндерде 351,0 млн АҚШ долларына ұлғайған;
3) тоқыма өнімдерінің үлес салмағы 2,5%-ға немесе абсолютті мәндерде 61,3 млн АҚШ долларына ұлғайған.
Осылайша, елдік статистика экспорт пен импорт көрсеткіштерінде сапалы құрылымдық өзгерістердің жоқтығын көрсетеді.
Ішкі сауда. Euromonitor деректеріне сәйкес Қазақстандағы бөлшек сауда құрылымында 80%-ды дүкендік бөлшек сауда алады, 10%-ы интернет арқылы бөлшек сауданы, тікелей сатуды, «диванда жатып дүкен аралауды[footnoteRef:2]» және сауда автоматтарын қоса алғанда, дүкеннен тыс саудаға жатады.  [2:  Көрсетілуі  сауда объектісінен тыс жүзеге асырылатын тауарды сатып алу] 

2022 жылдың қорытындысы бойынша бөлшек және көтерме сауданың жалпы көлемі 71,3% және 28,7% арақатынасында 14 961 179,7 млн теңгені құрады, бұл ретте 2014 жылғы деңгейден бөлшек саудада – 305,8%-ға, көтерме саудада – 94,5%-ға ұлғайған.  
Көтерме және биржалық сауда. 2022 жылы көтерме сауда көлемі 36,2 трлн теңгені құрады, оның құрылымында 28,3 трлн теңге немесе 78%-ы азық-түлік емес тауарларға, 7,9 трлн теңге немесе 22%-ы азық-түлік тауарларына тиесілі болды.
2022 жылы биржалық сегментке көтерме сауданың жалпы көлемінің 7,6%-ы, оның 3,9%-ы немесе 1,2 трлн теңгесі стандартталмаған тауарларға, 3,2%-ы немесе 994 млрд теңгесі стандартталған биржалық тауарларға тиесілі болды («Биржалық тауарлардың тізбесін бекіту туралы» Қазақстан Республикасы Ұлттық экономика министрінің 2015 жылғы 26 ақпандағы № 142 бұйрығы).
Жалпы ауданы 3 826,5 мың ш.м. сауда инфрақұрылымын 8 483 сауда объектісі ұсынған. 2022 жылдың қорытындысы бойынша халықтың сауда алаңымен қамтамасыз етілу нормативі 638,21 ш.м. деңгейінде немесе Министрлік белгілеген ең төменгі көрсеткіштің (621 ш.м.) 102,8% деңгейінде қалыптасты, яғни сауда алаңдарының тапшылығы жоқ. 
Сонымен қатар, сауда объектілерінің 79,2%-ы қазіргі заманғы форматтағы[footnoteRef:3] үрдістерге сәйкес келмейді. Бұл ретте, халықаралық ауқымда сауданың қазіргі заманғы форматтарының дамуы көлеңкелі экономика үлесінің төмендеуімен, салық жинаудың артуымен байланысты.  [3:  Қазіргі заманғы форматтағы сауда объектілері – бір мыңнан және одан астам атаумен (бірлік) арнайы және аралас тауар түрлері бар, кемінде 500 шаршы метр сауда алаңы бар стационарлық сауда объектілері. Сауданың қазіргі заманғы форматтарын дамыту тұтынушылық тауарлардың отандық өндірісін ынталандырады.  ] 

2022 жылы сауда нарықтарының жалпы саны 722 құрады және 2012 жылғы деңгеймен салыстырғанда 74 бірлікке қысқарды. Жаңғыртуды талап ететін нарықтардың үлес салмағы 17,3% құрайды (722 нарықтың 125-і).
Контейнерлер мен көше қатарларын тұрақты сауда объектілеріне ауыстыруды көздейтін базарларды жаңғыртудың бастапқы мерзімдері үш рет ауыстырылды: 2018 жылғы мамырда (астана, республикалық маңызы бар қала аумағында 2020 жылға дейін, халық саны жүз мыңнан асатын облыстық маңызы бар қала аумағында 2025 жылға дейін), 2021 жылы қайта (астана, республикалық маңызы бар қала аумағында 2023 жылға дейін) және 2023 жылы – 2023 жылдан 2025 жылға дейін.
2021-2025 жылдарға арналған кәсіпкерлікті дамыту жөніндегі ұлттық жоба шеңберінде 2023 жылы құрылыс және сауданың қазіргі заманғы форматтарын кеңейту жобалары сыйақысының пайыздық мөлшерлемесінің бір бөлігін субсидиялау жөніндегі бағдарлама көзделмеген.
Тек 2023 жылы Министрлік Сауда нарықтарын жаңғыртудың 2025 жылға дейінгі жол картасын әзірледі, онда жаңғыртудың заңнамалық аспектілерін бекіту жөніндегі іс-шаралар және жауапты орындаушылар тобын айқындай отырып, сауда нарықтары бөлінісінде жаңғыртудың ұйымдастырушылық (күнтізбелік) жоспары көзделген (жергілікті атқарушы органдар, «Атамекен» КҚ және тұтынушылардың құқықтарын қорғау жөніндегі облыстық департаменттер), оның ішінде орындалу мерзімі - 2023 жылғы маусым: 
- мемлекеттік қолдау шараларын көрсету;
- сауда нарықтарының қызметін ұйымдастыру қағидаларын, аумақты күтіп-ұстауға, нарықты жабдықтауға және жарақтандыруға қойылатын талаптарды өзекті ету;
- «Қазақстан Республикасының сауда қызметін реттеу туралы заңнамасының сақталуына тексеру парағын бекіту туралы» ҚР Ұлттық экономика министрінің 01.02.2016 ж. №49 бұйрығына өзгерістер мен толықтырулар енгізу;
- ақпараттық жүйеде тіркеу қағидаларын әзірлеу.
Осылайша, Министрлік нарықтарды жаңғыртудың институционалдық негізін тек 2023 жылдан бастап көздеді.
2022 жылдың қорытындысы бойынша ішкі нарықтағы электрондық сауда көлемі 1 963 493,2 млн теңгені (бөлшек сауда) және қызметтер бойынша 1 186 536,7 млн теңгені құрады. 
2013 жылдан бастап электрондық коммерция көлемі 25 есе өсті, бұл тек 2022 жылы электрондық коммерцияның жалпы деректеріне маркетплейстерді қосу арқылы статистиканы реттеуге байланысты.
Сонымен қатар, сатып алушылардың тауар мен сатушы туралы ақпараттың болмауына, ұсынылатын тауардың сипаттамаға сәйкес келмеуіне, интернет-сайттардың тауарлар мен ақшалай қаражатты қайтарудан бас тартуына,                   сондай-ақ алаяқтық фактілерінің жиілеп кетуіне байланысты шағымдарының өсуі атап өтілді: 2022 жылы 3 831 өтініш келіп түсті, бұл 2021 жылғы деңгейден 1 168 өтінішке артық. 
2012 жылдан бергі кезеңдегі биржалық айналым 76%-ға өсу қарқынын көрсетеді. Бұл ретте, биржалық мәмілелер саны 2022 жылдың қорытындысы бойынша 2012 жылмен салыстырғанда 70,7%-ға немесе 3,4 есе қысқарды.
2021 жылғы 30 желтоқсанда «Қазақстан Республикасының кейбір заңнамалық актілеріне сауда қызметі, биржалық сауданы дамыту және дербес деректерді қорғау мәселелері бойынша өзгерістер мен толықтырулар енгізу туралы» ҚР Заңына қол қойылды, онда үш негізгі бағыт бойынша биржаларды дамыту (тауар биржалары қызметінің талаптарын ұлғайту және ашықтығын арттыру, биржалық сауданы дамыту үшін бәсекелестік орта мен жағдайлар жасау, отандық тауар өндірушілерді қолдау) көзделген. 
Сонымен қатар, БҚДА-ның жекелеген тауар нарықтарындағы бәсекелестіктің жай-күйі және 2022 жылғы монополистік қызметті шектеу бойынша қабылданып жатқан шаралар туралы есебіне сәйкес тауар биржаларының жұмысында жүйелі проблемалар байқалады: 
- Қазақстанның тауар нарықтарының сыйымдылығы аз болған кезде тауар биржаларының артық әртүрлілігі, бұл биржалық баға белгілеу нәтижелерінің ауытқуына әкеледі және сенімді баға индикаторларын қалыптастыруға мүмкіндік бермейді;
- тауар биржаларының көпшілігінің электрондық сауда жүйесінің (ЭСЖ) ақпараттық қауіпсіздік талаптарына сәйкес келмеуі (ЭСЖ-ға қойылатын қолданыстағы міндетті талаптар жалпылама сипатта, ЭСЖ-ның болуы қабылдау-беру және пайдалануға беру туралы актілермен расталады, өйткені ЭСЖ қорытындысы «1С Кәсіпорын» бағдарламасына, веб-интерфейстерге негізделеді), бұл белгілі бір топтардың мүдделері үшін сауда-саттық нәтижелерін манипуляциялау үшін жағдай жасайды;
- тауар биржасында сатып алуды жүзеге асыру жолымен (Бас прокуратураның іріктеп мониторинг жүргізуі 9 жосықсыз өнім берушімен 1,3 млрд теңге сомаға 496 шартты, сондай-ақ брокерлердің қызметтерін 1 теңгеден ресми сатып алу фактілерін анықтады, бұл сөз байласу тәуекелдерін және сыбайлас жемқорлық көріністерін тудырады) мемлекеттік сатып алу туралы заңнаманың міндетті талаптарын айналып өту (біліктілік рұқсаты жоқ тұлғалар және мемлекеттік сатып алу жүйесінің жосықсыз қатысушылары қатыса алады);
- жер қойнауын пайдалану туралы заңнаманың міндетті талаптарын айналып өту (жергілікті қамту бойынша) белгілі өнім берушілермен мәмілелер жасасуға мүмкіндік береді;
- клирингтік ұйымдардың қызметіне мемлекеттік бақылаудың болмауы «өнімсіз» делдалдар мен жасанды түрде құрылған монополиялық құрылымдардың жұмыс істеуі үшін жағдай жасайды;
- биржалық сауда саласын кешенді және тиімді мемлекеттік реттеуді қамтамасыз ететін бірыңғай уәкілетті мемлекеттік органның болмауы.
ҚР-ның 2025 жылға дейінгі ұлттық даму жоспарында (ҚР Президентінің 15.02.2018 ж. Жарлығымен бекітілген, бұдан әрі – Ұлттық жоспар) негізгі басымдықтардың қатарында сауданы дамытудың тұжырымдамалық бағыттары айқындалған:
1) мемлекеттік сатып алуды жүзеге асыру үшін биржалық заңнаманы дамыту, биржалық тауарлар тізбесін кеңейту және сауда-саттық көлемін кезең-кезеңімен ұлғайту;
2) сенімді баға индикаторлары бар нарықтық баға белгілеудің ақпараттық жүйесін қалыптастыру;
3) «бір терезе» қағидаты бойынша шағымдарды қабылдаудың бірыңғай ақпараттық жүйесін құра отырып, тұтынушылардың құқықтарын қорғаудың сапалы жүйесін құру;
4) шикізаттық емес экспортты ұлғайту;
5) бәсекелестікті күшейту, неғұрлым өнімді кәсіпорындардың қалауы және жеделдетілген технологиялық жаңартуды қамтамасыз ету есебінен өсуді ынталандыруға мүмкіндік беретін ашық сауда мен инвестицияларға міндеттеме саясатын жалғастыру.
Қолданыстағы мемлекеттік жоспарлау жүйесінде сауданы дамыту бағыты бойынша Министрліктің іс-шаралары 2021-2025 жылдарға арналған кәсіпкерлікті дамыту жөніндегі ұлттық жобада «Қазіргі заманғы сауда форматтарын, оның ішінде өндірушіден тұтынушыға дейінгі толық циклді инфрақұрылымды қалыптастыру» деген 3-міндетте, «Қазақстандықтардың әл-ауқатын арттыруға бағытталған орнықты экономикалық өсу» ұлттық жобасында «Шикізаттық емес экспортты 41 млрд АҚШ долларына дейін 2 есе ұлғайту» деген 1-міндетте көзделген.
Қолданыстағы Даму жоспарының нысаналы индикаторлары (барлығы 10) сауда қызметін реттеудің түйінді мақсаттарынан (отандық тауарлардың бәсекеге қабілеттілігін арттыру, мемлекет экономикасының орнықты дамуына жәрдемдесу, Қазақстан Республикасының әлемдік сауда жүйесіне кірігуі үшін жағдайларды қамтамасыз ету) туындамаған, соның салдарынан елдің экономикалық даму деңгейін қалыптастыру кезінде сауданың агрегаттық рөлі және Министрліктің сауда саласындағы мемлекеттік саясатты айқындау мен іске асырудағы оның үйлестіруші рөліне сәйкес келетін нақты бағыттары байқалмайды.
2.2. МЕМЛЕКЕТТІК АУДИТТІҢ НЕГІЗГІ НӘТИЖЕЛЕРІ

2.2.1. ҚР Сауда және интеграция министрлігі

1. 2019 жылы ҚР Сауда және интеграция министрлігіне: 
- ҚР Ұлттық экономика министрлігінен ішкі және сыртқы сауда саясатын қалыптастыру және іске асыру, халықаралық экономикалық интеграция, тұтынушылардың құқықтарын қорғау бөлігінде (59 функция);
- ҚР Индустрия және инфрақұрылымдық даму министрлігінен техникалық реттеу, стандарттау және өлшем бірлігін қамтамасыз ету, сондай-ақ шикізаттық емес экспортты ілгерілету саласында (71 функция);
- ҚР Сыртқы істер министрлігінен экспортты ілгерілету саласындағы қызметті үйлестіру мәселелеріне қатысты функциялар мен өкілеттіктер берілді (ҚР Президентінің 2019 жылғы 17 маусымдағы №17, 2019 жылғы 1 шілдедегі №46 Жарлықтары). 
Аудит қорытындылары көрсеткендей, сауда саласындағы реттеуші функцияларды жүзеге асыратын уәкілетті орган ретінде құрылған Сауда және интеграция министрлігі 2023 жылғы 1 қаңтардағы жағдай бойынша мынадай жинақталған жүйелі проблемаларды шешпеген: 
[bookmark: _Hlk153456882]- өнімді өндіру процесі мен оны конъюнктуралық перспективалар негізінде өткізу арасындағы өзара іс-қимылдың жеткіліксіздігі;
- ішкі және сыртқы саудада мемлекеттік саясатты кейіннен тиімді іске асыру үшін қазақстандық өндіріс көлемін арттыруға жауапты салалық мемлекеттік органдармен әлсіз өзара іс-қимыл; 
- кәсіпкерлік субъектілерінің инвестициялауға төмен әлеуеті тежейтін сауда инфрақұрылымын дамыту; 
- жоғары үлес салмағын және дайын өнім импортының бағалық қолжетімділігін сақтай отырып, әсері төмен ӘМАТ бағаларын тұрақтандырудың тиімсіз тетіктері;
- фрагментті түрде (сауда нарықтары, ӘМАТ бойынша, КТО бойынша) жүзеге асырылатын сауда саласын цифрландырудың төмен деңгейі, бұл  өндіріс пен тұтыну арасындағы өзара іс-қимыл процесін басқаруға және баға белгілеуге тиімді ықпал етуге мүмкіндік бермейді;
- шикізат емес экспортының шектеулі әлеуеті және сауда ағымдарын әртараптандыру жұмыстарының тиімділігі жеткіліксіз.
Сайып келгенде, техникалық реттеу саласында уәкілетті органдар мен ведомстволық бағынысты ұйымдардың бизнес-процестері дербес режимде жүзеге асырылады және қызмет алушылардың мүдделеріне бағытталмайды. 
Динамикада экспорт-импорт арақатынасы Қазақстанның әлемдік сауда желісіне интеграциялануының оң ықпалы жоқ екенін көрсетеді.
Министрліктің ережесінде бекітілген функцияларды талдау арқылы мыналар анықталды:
- экспортты ілгерілету саласындағы қызметті үйлестіру Министрліктің ережесінде функция ретінде көрсетілмеген;
- Министрліктің 155 функциясы немесе жалпы санының 68%-ы реттеушілікке, соның ішінде ішкі және сыртқы сауданы дамытудың, электрондық және биржалық сауданы дамыту мен ілгерілетудің, шикізаттық емес тауарлар мен көрсетілетін қызметтер экспортын дамыту мен ілгерілетудің, техникалық реттеудің, стандарттаудың, сәйкестікті бағалау саласында, тұтынушылардың құқықтарын қорғау аясында өлшем бірлігін қамтамасыз етудің және аккредиттеудің негізгі салаларында мемлекеттік саясатты қалыптастыруға жатады;
- шикізаттық емес тауарлар мен көрсетілетін қызметтерді дамыту мен ілгерілетуді іске асыру, ӘМАТ бағаларын реттеу мен тежеу, тауарлар импорты саласында лицензиялар мен рұқсаттар беру жөніндегі мемлекеттік көрсетілетін қызметтерді жүзеге асыру бағыттарына қатысты 63 функция немесе іске асыру сипатындағы 28% (негізгілері - техникалық реттеу, стандарттау, өлшем бірлігін қамтамасыз ету және сәйкестікті бағалау саласындағы аккредиттеу салаларында мемлекеттік саясатты іске асыру) Министрліктің міндеттерімен сәйкестендірілмеген;
- Министрліктің 8 бақылау функциясы немесе 4%-ы міндеттер иерархиясында болмады (техникалық реттеу, стандарттау, сәйкестікті бағалау, тұтынушылардың құқықтарын қорғау, ӘМАТ саласында өлшем бірлігін және аккредиттеуді қамтамасыз ету салаларындағы бақылау функциялары).
2. Өнімді экспорттау кезінде шеккен шығындардың бір бөлігін өтеу арқылы шикізаттық емес экспортты мемлекеттік ынталандыру шараларын қолдануға Министрлікке 24 372,2 млн теңге бюджет қаражаты бөлінді, оның ішінде: 
- 2019 жылы 139 экспорттаушы кәсіпорын шеккен шығындарының бір бөлігі шартсыз  негізде өтеуге сомасы 3 892,5 млн теңге алған;
- 2020 жылы 201 субъектіге экспорт бойынша шығындар 5 610,8 млн теңгеге өтелді, оның ішінде 60 экспорттаушы Келісімге қол қойылған күннен кейін 2 жыл ішінде нысаналы индикаторларды орындау шарттарында Министрлікпен Келісімдерге (2020 жылғы қыркүйектен бастап) қол қойды (өнімді сатудан және қызмет көрсетуден түсетін валюталық түсім көлемінің кемінде 10%-ға ұлғаюы және салық аударымдарының кемінде 10%-ға ұлғаюы);
- 2021 жылы шығындардың бір бөлігі 161 экспорттаушыға сомасы 6 025,8 млн теңгеге экспорттың көлемін ұлғайту және салық аударымдары бойынша үстеме міндеттемелерді орындау шартымен өтелді;
- 2022 жылы экспорттаушылар 8 843,1 млн теңге сомасына 217 өтінім берді.
Бұл ретте, Келісімдер бойынша міндеттемелердің орындалуына бақылаудың жүргізілмеуі салдарынан Министрлік мемлекеттік ынталандыру шараларын тиімді қолдануды қамтамасыз етпеген (орындалмаған нысаналы индикаторлар/үстеме міндеттемелер бойынша мониторинг тетігі мен есептеу әдістемесі әзірленбеген).
Нәтижесінде, 2020 жылдың қорытындысы бойынша экспорттаушылардан орындалмаған міндеттемелер бойынша 139,0 млн теңге мөлшеріндегі сома өндірілмеді. 2021 жылдың қорытындысы бойынша экспортқа 2 600,0 млн теңге көлемінде шығындар өтелген 69 субъектінің міндеттемелері орындалмады.
Сонымен қатар, Министрлік тарапынан Келісімдердің талаптарын орындамаған экспорттаушылардың қаражатты қайтаруын уақтылы бақылау экспорттаушыларды көбірек қамту үшін қаражатты босатуға, сондай-ақ келесі кезеңдерде қаржылық қолдау шараларына жол бермеу арқылы осындай экспорттаушыларға қатысты жағдайларды қатаңдатуға мүмкіндік берер еді.
Тұтастай алғанда, қолдау шараларымен қамтылатын экспорттаушылар тобын айқындау, қажетті бұйрықтарды әзірлеу, сондай-ақ үстеме міндеттемелерді мониторингілеу жөніндегі барлық процестерді Қазтрейд АҚ-ның ведомстволық бағынысты ұйымына бере отырып шикізаттық емес экспортты ілгерілету саясатын іске асыру кезінде Министрліктің шеттетілгені байқалады.
Бұдан басқа, Министрлік 2022 жылғы 1 тамыздағы №314-НҚ бұйрықты шығару кезінде Қағидаларда шығындардың бір бөлігін өтеу бойынша мағынасын өзгертетін редакциялық олқылықтарға жол берген: шығындардың бір бөлігінің  75000 АЕК жиынтық мөлшері мемлекет тарапынан шығындардың бір бөлігін өтеуге арналған шекті емес, өтеуге ұсынылатын сома бойынша шекті белгілейді. Мемлекеттік тілде осы мәтіннің түпнұсқалығы қамтамасыз етілген, соның салдарынан «өтеу» сөзін жіберіп алу салдарынан экспорттаушылар үшін жағдайлар нашарлаған (өтеу сомасының шегі азаяды) және норманы екі жақты түсінуге алғышарттар туындайды.
Экспорттаушыларды қолдау шаралары бойынша қызмет www.Export.gov.kz порталы арқылы жүзеге асырылады (бұдан әрі – Портал), ол  ақпараттық қауіпсіздік талаптарына қажетті сынақ рәсімдерінен өтпеген. Сондай-ақ, www.Export.gov.kz сайты бойынша әзірленген мобильді қосымшаны (баланстық құны 6,4 млн теңге) экспорттаушылармен жұмыс істеу үшін функционалдық пайдалануды Министрлік қамтамасыз етпеген. 
Министрлік қаржы-экономикалық негіздеме және тиісті сараптамалық қорытындылар болмаса да  090 «Қазақстандық тауарлардың сыртқы нарықтарға экспортын ілгерілетуге жәрдемдесу» бағдарламасы шеңберінде 35,0 млн теңгені бірлескен кәсіпорындардың жарғылық капиталын қалыптастыруға бағыттаған[footnoteRef:4] (ҚР Бюджет кодексінің 37, 154-баптары бұзылды).  [4:  2023 жылы Қазтрейд АҚ Министрліктің тапсырмасы бойынша Душанбе қаласында «QazTrade Tajikistani» ЖШҚ және Ташкент қаласында «UzKazTrade» ЖШҚ 2 бірлескен кәсіпорын құрылды.  ] 

3. 2020-2022 жылдары Министрлік мемлекеттік-жекешелік әріптестік (МЖӘ) тетігін пайдалана отырып, Ұлттық тауар өткізу жүйесін (ҰТЖ) құру бойынша жұмыс жүргізді. 
Консорциум («Ұлттық сауда-тарату желісі» ЖШС, «Continental Logistics» ЖШС, «Continental Logistics Shymkent» ЖШС құрамында)[footnoteRef:5] бастамашылық еткен МЖӘ жобасын Министрлік ішкі және сыртқы сауда көрсеткіштеріне айтарлықтай әсер ететін елдің логистикалық сауда инфрақұрылымының кемшіліктерін шешу жөніндегі стратегиялық міндетке жатқызған. [5:  Анықтама ретінде: бұған дейін Консорциум қатысушылары Сауда-логистикалық орталықтарды (СЛО) салу жобаларын «Қазақстан темір жолы» ҰК» АҚ-ның (бұдан әрі – ҚТЖ) қатысуымен іске асырды. СЛО-ның ішкі желілерін салу жобасы ҚТЖ-ның еншілес ұйымы - «KTZ Express» АҚ арқылы іске асырылды. «KTZ Express» АҚ-ның салым үлесі (30%) 10 580,7 млн теңгені құрады. Сомасы 3 600,0 млн теңгеге «Continental Logistics» ЖШС-ның жарғылық капиталын толықтыру үшін «KTZ Express» АҚ «ҚТЖ» ҰК» АҚ-дан топішілік қарыз түрінде алынған қарыз қаражатын тартқан.  
Жекешелендірудің 2016-2020 жылдарға арналған кешенді жоспарын орындау шеңберінде «Continental Logistics» ЖШС-ның жарғылық капиталына «KTZ Express» АҚ-ның 30% қатысу үлесі 2020 жылғы қыркүйекте екінші қатысушы «Oddyssey investments group» ЖШС-ға сатылды. «Continental Logistics» ЖШС-ның жарғылық капиталына «KTZ Express» АҚ үлесінің құны сату кезінде 500 000,0 мың теңгені құрады. 
] 

Мемлекеттің 413 817,7 млн теңге (инвестициялық, операциялық шығындардың өтемақысы, объектілерді басқарғаны үшін сыйақы) төлеу бойынша міндеттемелерді қабылдауының орнына мемлекеттік меншікке 2 дайын КТО-ны (Консорциум қатысушыларына тиесілі) беру және 5 жаңа КТО-ны салу жоспарланды.
МЖӘ шартын жасасу кезінде қолданыстағы КТО «Қазақстан Даму Банкі» АҚ-да (бұдан әрі - ҚДБ АҚ) кепілде болған, оның алдында Консорциумға қатысушылардың кредиторлық берешегі 19 216,5 млн теңгені құрады. 
Министрлік қол қойған МЖӘ Шарты (2021 жылғы 9 шілде), Концорциум ҚДБ АҚ-ға болашақта меншікке түсетін ақшалай қаражатқа талап ету құқығы түрінде (инвестициялық шығындардың өтемақысының 80% және операциялық шығындардың өтемақысының 100%) кепілдің нақты емес түрі ретінде берілді, бұл Консорциум қатысушыларының 19 216,5 млн теңге көлемінде (2021 жылғы 28 желтоқсан) бұрын пайда болған берешегін өтеуге және кейіннен мемлекеттік меншікке беру үшін мүліктен ауыртпалықты алып тастауға мүмкіндік берді.  
Осылайша, Министрлік МЖӘ шартын жасасу кезінде МЖӘ туралы Заңның 51-бабын бұзды (мемлекеттік-жекешелік әріптестік шарты бойынша инвестициялық шығындардың өтемақысы түріндегі ақшалай түсімдер бойынша өзінің талап ету құқықтарын кредиторға кепілге беру мемлекеттік-жекешелік әріптестік шартының талаптарына сәйкес мемлекеттік-жекешелік әріптестік жобасын іске асыру үшін қарыздық қаржыландыруды тарту мақсатында ғана жүзеге асырылады). 
2022 жылғы қыркүйекте Министрлік (05.02.2022ж. №7125 ПАБ-2 ҚР Президенті Әкімшілігінің келісімі бойынша) МЖӘ жобасын іске асырудан бас тартты, себебі: 
 1) инвестор – Консорциумның ұқсас жобаларды іске асыру бойынша тәжірибесі жоқ;
2) жоба бойынша шығындар асырылған, осыған байланысты бюджет қаражатын тиімсіз жұмсау тәуекелдері бар, КТО-ның мәлімделген құны кезінде Алматы қаласында - 38,6 млрд теңгені, Астана қаласында – 13 млрд теңгені, Шымкент қаласында – 12,4 млрд теңгені құрайды; 
3) КТО-да азық-түлік тауарларының 43 түрінен көкөністердің тек үш түрін (картоп, пияз және сәбіз) сақтау көзделеді, бұл азық-түлік қауіпсіздігін қамтамасыз ету жөніндегі міндеттерді шешпейді;
4) мемлекеттің осы жобаға қатысуының орындылығы туралы негіздеме ұсынылмаған және оны инвесторлардың кең ауқымын тарта отырып, бюджеттен тыс қаражат есебінен іске асыру және бәсекелестік орта құру мүмкіндігі пысықталмаған, өйткені: 
- жобаның бірінші кезеңі шеңберіндегі инвестициялар көлемі 138 млрд теңгені құрайды, оның ішінде барлық инвестициялар көлемінің тек 20%-ы – жеке әріптестің меншікті қаражаты, 80%-ы - қарыз қаражаты, олар кейіннен мемлекет 14-15%-бен қайтаруы тиіс, соның салдарынан жобаның МЖӘ мемлекеттік міндеттемелері инвестициялар көлемінен 3 есе асып, 414 млрд теңгені құрайды, 
- мемлекет 10 жыл бойы барлық шығындарды ескере отырып, қосымша 83 млрд теңгеден астам  қарыз болады (Астана қ. КТО – 32,5 млрд теңге, Шымкент қ. -50,5 млрд теңге); 
- қолданыстағы көкөніс сақтау инфрақұрылымын пайдалану әлеуеті ескерілмеген (республиканың барлық өңірінде жалпы сақтау сыйымдылығы 1,2 млн тонна болатын 750 көкөніс сақтау қоймасы бар).
Бұл ретте, бұған дейін жобаны іске асыру үшін жергілікті атқарушы органдар Алматы қаласында, Алматы, Павлодар және Жамбыл облыстарында жаңа құрылысқа ауданы 117 га 5 жер учаскесін бөлді, олар мемлекетке қайтарылмады.
Осылайша, шарт жасасудан тек Консорциум қатысушылары ғана пайда көре алды.
4. ҚР Сауда және интеграция министрінің 2020 жылғы 14 қазандағы №222-НҚ бұйрығымен аймақтарға бөлу, сақтау түрі және техникалық жарақтандыру бойынша көтерме-тарату орталықтарына қойылатын талаптар бекітілді. Осы құжатты қабылдау кезінде және қазіргі уақытқа дейін Қазақстанда барлығы 9 жеке көтерме-тарату орталығы (бұдан әрі - КТО) жұмыс істейді.
Бұл ретте, Министрлікте сауда объектілері ретінде жоғарыда көрсетілген 9 КТО-ның жүктелуі және қызмет көрсеткіштері бойынша ақпарат, сондай-ақ КТО-да функционалдығын және расталған тапшылығын растайтын мәліметтер жоқ, өйткені жұмыс істеп тұрған КТО-лар көтерме-тарату орталықтарына қойылатын талаптар қабылданғанға дейін қолданысқа енгізілді және олардың сәйкестігіне бағалау жүргізілмеді.
ҒТК бойынша орындалмаған жобаның орнына Министрлік 2022 жылы қолданыстағы 9 жеке меншік КТО, 20 әлеуметтік-кәсіпкерлік корпорация (ӘКК), 35 көтерме базар және сақтау, бөлу және сауда-саттық функцияларын жүзеге асыратын 1 171 көкөніс қоймасын қоса отырып, бірыңғай ақпараттық жүйені енгізу арқылы жаңа модельді іске асыруға әрекет жасады.
Алайда, Министрлік ҒТК-ні пилоттық енгізудің нәтижелілігін қамтамасыз еткен жоқ. 
2023 жылы Сауда қызметін реттеу туралы заңның 7-3-бабын іске асыру шеңберінде ҒТК өндіріс пен импортты қамти отырып, ел аумағындағы азық-түлік тауарларының айналымы бойынша тауарларды қадағалап отырудың ұлттық жүйесіне (бұдан әрі - ТҚҰЖ) қайта форматталады.
2023-2025 жылдарға арналған ҒТК іске асыру жөніндегі жол картасына сәйкес жоба еліміздің 20 өңірінде 9 әлеуметтік маңызы бар азық-түлік тауарлары (бұдан әрі-ӘМАТ) бойынша пилоттық режимде іске қосылды. Пилоттық жобаны іске асыру ҚР Сауда және интеграция бірінші вице-министрінің 2023 жылғы 5 мамырдағы № 159-НҚ бұйрығымен нормативтік түрде бекітілген. 
Сонымен қатар, азық-түлік тауарларының айналымын қадағалап отыру бойынша жүйелі тәсілді қамтамасыз ету үшін өнеркәсіптік пайдалануға енгізе отырып, ҒТК жұмыс істеуін одан әрі нормативтік бекіту және жүйені тұрақты негізде пайдалануды қамтамасыз ету көзделмеген. 
ӘМАТ балансынан өздігінен ел ішінде 19 атаудың 12-сі бойынша қажеттілік өтелмейді. Жылдық тұтыну тұрақтылығының салыстырмалы деңгейінде ішкі өндірістің қысқаруы және өнімнің жекелеген түрлерінің импортының тұрақты өсуі байқалады.
Министрліктің ӘМАТ бағасын тұрақтандыру мәселелеріндегі рөлі ӘМАТ тізбесін әзірлеумен, ҚР-да өндірілетін, әкелінетін және (немесе) өткізілетін ӘМАТ-тың ең төменгі көтерме бағасын белгілеу тәртібіне сәйкес ҚР-да өндірілетін, әкелінетін және (немесе) өткізілетін ӘМАТ-тың ең төменгі көтерме бағасын бекітумен, ӘМАТ-тың бөлшек сауда бағаларының шекті мәндерін және оларға шекті рұқсат етілген бөлшек сауда бағасының мөлшерін белгілеу тәртібін әзірлеумен және бекітумен байланысты.
Министрлік маусымаралық кезеңде көкөністерді жеткізу мәселелерін пысықтай отырып, тауар балансын қалыптастыру тәртібін бекітті.
Сонымен қатар, 2022 жылы ҚР Бәсекелестікті қорғау және дамыту агенттігі (бұдан әрі - БҚДА) өткізген ӘМАТ бағасын тұрақтандыру құралдарын бағалау мынадай жүйелі проблемаларды анықтады: 
1) импортқа тәуелділіктің жоғары деңгейі жағдайында импортты алмастыру саясатының орнына, яғни нарықтарда және тауар өндірісінде ұсынысты ұлғайту жөніндегі шаралардың орнына айналым схемаларын қолдануды, тыйым салулар мен шектеулерді енгізуді қоса алғанда, азық-түлік тауар нарықтарын тікелей және жанама баға реттеу құралдары барынша қолданылады. Оларды белсенді қолдану әлеуметтік өнімдерге сауда бағасының үстемелерін шектеумен қатар, бағаны ұстап тұру туралы келісім жасасу практикасымен, тыйым салулар мен шектеулер енгізу, нарықтарға қатысушылардың маржиналдылығын, кейіннен қолданыстағы өндірістік қуаттарды жаңғыртуға немесе ұлғайтуға инвестициялау мүмкіндігін төмендетеді, кәсіпкерлік қызметтің тәуекелдерін арттырады және азық-түлік нарығының инвестициялық тартымдылығын төмендетеді;
2) бағаны тұрақтандырудың әкімшілік шараларына баса назар аудару тауар нарықтарын дамыту және қанықтыру жөніндегі шараларды екінші жоспарға қалдырады. Атап айтқанда, АӨК субъектілерін мемлекеттік қолдау субсидия алушы аграрийлерді қолдаудың тұрақты тетігіне айналды, ол өндіріс көлемінің, қуаттылықтың өсуін және жаңа өндірушілердің пайда болуын ынталандырмайды;
3) жыл сайын мемлекет халықтың барлық топтарына мемлекеттік қолдау көрсете отырып, шын мәнінде мұқтаж мемлекеттен (ХӘОТ) атаулы баламалы көмек алу мүмкіндігінен айыра отырып, ӘМАТ бағасын ұстап тұру және тұрақтандыру кезінде елеулі қаржы қаражатын бөледі;
4) бағаны тежеу жөніндегі жұмыс тауар интервенцияларын жүргізуге (тұрақтандыру қорлары, ӘКК және азық-түлік корпорациясы арқылы) және сауда желілеріне, өнім берушілер мен өндірушілерге жеңілдікті кредиттер (айналым схемалары) бөлуге баса назар аударылады. Айналым схемалары мен тұрақтандыру қорлары АӨК-ні қолдауға, тауар нарықтарын қанықтыруға, бағаны тұрақтандырудың негізгі құралы ретінде азық-түлік нарықтарындағы ұсынысты ұлғайтуға емес, бағаның жыл сайынғы серпінді өсуін көрсетуді жалғастыра отырып, елеулі экономикалық әсер етпейтін азық-түлік тауарларының құнын арзандатуға бағытталған;
5) тұрақтандыру қорларына және айналым схемаларына бөлінетін қаражат нарықтың жалпы көлемінің шамамен 5%-ын құрайды, бұл бағаны тұрақтандыруды қамтамасыз ету үшін бұл тәсілді өте тиімсіз етеді.
Анықтама ретінде: жеңілдетілген кредит беруді қолдану саясаты 2019 жылдың ортасынан бастап енгізілді. ӘМАТ-қа бағаны ұстап тұру бойынша ішкі сауда субъектілерінің міндеттемесімен «айналым схемасына» жергілікті бюджеттерден: 2019 жылы – 2,3 млрд теңге, 2020 жылы – 11,8 млрд теңге, 2021 жылы – 50,5 млрд теңге, 2022 жылы «айналым схемасын» қаржыландыру - 100 млрд теңге бөлінді.
6) субсидиялар түріндегі қаржыландырудың жыл сайынғы ұлғаюына қарамастан (2022 жылы 450 млрд теңге) АӨК-те, оның ішінде субсидия алушылардан оң нәтиже байқалмайды;
7) субсидиялау мәселелері бойынша АӨК-нің барлық дерлік тауар нарықтарындағы күрделі экономикалық жағдай: қаржы қаражатын уақтылы бөлмеу және субсидияларды тең бөлмеу (2020 жылы өңірлер бөлінісінде 9 облыстан  3 облыс: Солтүстік Қазақстан - 32%, Ақмола - 31%, Алматы облыстары - 48% мөлшерінде мәлімделген қажеттіліктерден субсидиялар алмаған.  Қалған өңірлер 100% көлемінде субсидия алды).
БҚДА тұжырымдары ӘМАТ бағасының тұрақтануы екі негізгі министрліктердің – ауыл шаруашылығы және сауда және интеграция министрліктерінің үйлесімді жұмысына байланысты болғанын көрсетеді.
Сонымен қатар, аудит қорытындылары бағаның өсуінің алдын алуға бағытталған қолданылатын тетіктердің төмен тиімділігін көрсетеді. Ал ӘМАТ бағалары халықтың «кедейлігінің» өзіндік индикаторы болып табылатын детонациялық әлеуметтік мәселелердің бірі болып табылады.
5. Тауарлардың номенклатуралық позицияларын жүргізу процестерін автоматтандыру, тауарлардың ішкі кодтарын генерациялау және тауарлардың бірыңғай біріздендірілген номенклатурасын, оның ішінде фискалдық деректер операторлары қадағалайтын тауарлар топтарына жататын тауарларды беру үшін Министрлік Ұлттық тауарлар каталогын (бұдан әрі – ҰТК) қалыптастыру жұмыстарын бастады. 
Ұлттық тауарлар каталогының заңнамалық бекітілген ұғымдық аппараты және кәсіпкерлік субъектілерінің оны қолдану жөніндегі регламенттелген міндеттемелері болмаса да сауда субъектілерін қамту небәрі 28% құрады. 
Тауарлар мен көрсетілетін қызметтердің шикізаттық емес экспортының көлемі бойынша көрсеткішке қол жеткізу үшін «2021-2025 жылдарға арналған қазақстандықтардың әл- ауқатын арттыруға бағытталған орнықты экономикалық өсу» ұлттық жобасында 090 «Сыртқы нарықта қазақстандық тауарлардың экспортын ілгерілетуге жәрдемдесу» республикалық бюджеттік бағдарламасы (бұдан әрі – 090 РББ) шеңберінде жүзеге асырылатын экспорттаушыларды қолдаудың қаржылық емес және қаржылық шаралары көзделген. 2019-2023 жылдары іс-шараларды іске асыруға республикалық бюджет қаражатының жалпы көлемі 37 955,4 млн теңгені құрады.
Министрліктің экспорттаушыларды қолдау шараларын іске асырудың төмен тиімділігі атап өтілді: 
- Қазақстандық компанияларды Alibaba.com халықаралық сауда алаңына шығару жөніндегі іс-шара шеңберінде, «Алтын Өнім беруші» аккаунтын (экспорттық келісімшарттар жасасуға мүмкіндік береді) алған 68 компанияның 24-і бойынша экспорт расталмады;  
- 2020 жылдан бастап келісімшарт жасасқан 16 экспорттаушы Alibaba.com алаңынан тыс экспорттаушылар болып табылады, экспорт көлемі алаңға қатысу шығындарын өз бетінше көтеруге мүмкіндік береді (аккаунт құны 1 000 АҚШ долларын құрайды). 10 экспорттаушы кәсіпорынның өтінімдері бойынша 2023 жылы олардың алаңға қатысуы республикалық бюджет қаражаты есебінен ұзартылды (жалпы шығыстар 30 мың АҚШ долларын құрады), бұл ретте 4 кәсіпорын сауда алаңына бастапқы қол жеткізу кезеңінде экспортты жүзеге асыру үшін аккаунт ресурсын пайдалана алмады;
- Экспорттық акселерация бағдарламасын іске асыруға (қазақстандық кәсіпорындардың экспорттық әлеуетін диагностикалау) іріктелген кәсіпорындардың экспорттық әлеуеті төмен болған кезде республикалық бюджет қаражатынан 3 156,1 млн теңге жұмсалды: 326 компанияның 54-і немесе 16,6%-ы келісімшарт жасасты. Келісімшарттардың жалпы құны 475,5 млн АҚШ долларын құрады, оның ішінде алғаш рет келісімшарт жасасқан кәсіпорындардың үлесіне 174,8 млн АҚШ долл., немесе тек 36,7% тиесілі. Алғаш рет келісімшарт жасасқан 30 экспорттаушының 14-і бойынша экспорт жүзеге асырылмады, олар бойынша келісімшарттардың сомасы Министрлікпен 59,2 млн АҚШ долл.-на бағаланды. 
Экспортқа жұмсалатын шығындар ішінара өтелуге жататын тауарлар тізбесіне сәйкес шикізаттық емес экспортты мемлекеттік ынталандыру шаралары жоғары, орташа және төмен қайта бөлінген тауарлар тізбесі бойынша көзделген. 
Министрліктің 2022 жылы төмен бөлінген тауарларды тізімнен алып тастау әрекеті қоғамдық резонанс тудырды, нәтижесінде төменгі сатыдағы тауарлар тізімге қайтарылды.
Шикізаттық емес экспорт құрылымын талдау төмен қайта бөлуге сәйкес келетін тауар позицияларының жоғары үлес салмағы (90%) сақталып отырғанын көрсетеді: 2022 жылы шикізаттық емес экспорттың жалпы көлемінде жоғары өңделген өнімге небәрі 1,7%-ы келеді, бұл 2019 жылғы деңгейден 1,6 пайыздық тармаққа төмен.
Осылайша, Министрлік жоғары технологиялық өнімді (қосылған құны жоғары) өндіруді жүзеге асыратын кәсіпорындарды қолдаудың тиімді саясатын дәйекті (ауыртпалықсыз) енгізуді қамтамасыз ете алмады.




2.2.2. ТЕХНИКАЛЫҚ РЕТТЕУ ЖӘНЕ МЕТРОЛОГИЯ 
КОМИТЕТІ
1. Сауда және интеграция министрлігінің құрамында 2019 жылдан бері Комитеттің функциялары функцияларды ұлғайту арқылы 4 рет өзгертілді, бұл ретте Комитет жұмыскерлерінің штат саны 40%-ға қысқарды.
Бару арқылы профилактикалық бақылау жүргізу үшін бақылау объектілерін іріктеу бөлігінде мемлекеттік бақылауды тиімсіз ұйымдастыру байқалады.
Тәуекелі жоғары объектілерді бағалауда тәуекелдерді бағалаудың субъективті өлшемшарттарының регламенттелген көздерін талдау бөлігінде олқылықтар бар, ал тәуекел өлшемшарттарын әзірлеуге орталықтандырылған сапа бақылауы жасалмайды: Кәсіпкерлік кодексіне Комитет зергерлік және бағалы металдар мен асыл тастардан жасалған басқа да бұйымдар саласына қатысты мәселелер бойынша ғана жүргізген, бармай-ақ профилактикалық бақылау жүргізгеннен кейін «жоспарлы тексерулерді» жүргізу бөлігінде жаңа норманы енгізу жылу және сумен жабдықтауды  қамтамасыз ету, пайдалы қазбаларды өндіру және т.б. саладағы стратегиялық және әлеуметтік маңызды объектілерге (ЖЭО, шахталар және т.б.) мемлекеттік бақылаудың жүргізілмеуіне әкелді.
2019-2022 жылдар кезеңінде сәйкес келмейтін азық-түлік тауарларының орташа үлесі 23,6%-ды құрайды. Басқа елдерден импортталған сәйкес келмейтін өнімдердің үлесі жоғары – 42,0%.
«Сұр» сертификаттардың[footnoteRef:6] таралуының жүйелі проблемалары орын алып отыр: сәйкестікті растайтын күші жойылған құжаттар тізіліміне сәйкес, тек 2023 жылдың өзінде өнімнің 76 сәйкестік декларациясының күші жойылды, оның ішінде 73-ін Қырғызстан және 3-еуін  Ресей Федерациясы берген. [6:  «Сұр» сертификаттар – сынақ өткізілмей берілген, өнімнің сәйкестігін бағалау туралы құжаттар болып табылады және өнімнің қауіпсіздігіне кепілдік бермейді.] 

Қырғызстанның сертификаттау органдары берген сәйкестікті растайтын құжаттардың таралуы мыналармен байланысты:
1) Қырғызстанның сертификаттау органдары құжаттарды іс жүзінде сынақтар өткізбестен береді, яғни құжаттың берілуіне кепілдік беріледі;
2) құжатты берудің жеделдігі - тәжірибеде сұр құжаттарды беру мерзімі бір жұмыс күнінен аспайды, бұл ретте өнімдер зертханалық сынақтардан өтуі керек, мұнда сынақ мерзімі өнімнің түріне байланысты 1-ден 20 күнге дейін болады;
3) сұр құжаттарды растайтын мұндай құжаттарды алу құны сынақ жүргізу құнынан (орта есеппен 50 мың теңгеден бастап) айтарлықтай төмен (ұлттық валютада – 10 мың теңгеден бастап).
Сонымен бірге, тұтынушылардың өмірі мен денсаулығының қауіпсіздігіне қойылатын талаптарға сәйкес келмейтін тауарларды шығарғаны немесе өткізгені, жұмыстарды орындағаны немесе қызметтер көрсеткені үшін, сондай-ақ оны куәландыратын ресми құжатты заңсыз бергені немесе пайдаланғаны үшін жауапкершілік, осы тауарлардың, жұмыстардың немесе көрсетілетін қызметтердің қауіпсіздік талаптарына сәйкестігі, егер бұл әрекеттер абайсыздықтан адам денсаулығына зиян келтіруге әкеп соқтырса, Қазақстан Республикасының Қылмыстық кодексiнің 306-бабында көзделген, яғни «сұр» сертификаты бар өнімдер адам денсаулығына зиян келтірген жағдайда, өнімді сатушы тұлға қылмыстық жауапкершілікке тартылады.
Пәрменді шараларды қабылдау мүмкіндігінің болмауынан Комитеттің қызметі хабарлама хаттармен және келіссөздер қызметімен шектелгендіктен, «сұр» сертификаттар мәселелерін шешу ұлттықтан жоғары құқықтық актілер деңгейінде жүзеге асырылады.
Сонымен қатар, ұлттық деңгейде сәйкестікті растау үшін ресми түрде берілген құжаттарға «цифрлық тосқауыл» қолдану арқылы «сұр» сертификаттарды пайдалану тәжірибесін жою бойынша алдын алу шаралары қарастырылмаған. Тиісті зертханалық тәжірибенің мониторингі 2020 жылы «Техникалық реттеу туралы» Қазақстан Республикасының Заңында (бұдан әрі – Техникалық реттеу туралы заң) бекітілген кезден бастап Комитет осы қызмет бойынша монополист болып табылатын «Ұлттық аккредиттеу орталығы» ЖШС-ның ресурстарын пайдалана отырып,  осы қызмет түрін енгізу бойынша тиісті жұмыстарды жүргізбеген. 
2. Комитет 2018 жылы республикалық бюджет қаражаты есебінен 46,0 млн теңге сомасына сатып алынған «ARTA SYNERGY» платформасы» (бұдан әрі – Платформа) бағдарламалық қамтылымды дамыту бойынша 3,5 жыл ішінде (2018 жылдың желтоқсанынан 2022 жылдың шілдесіне дейін) тиісті шараларды қабылдамаған. Техникалық реттеу деректері бірнеше ақпараттық ресурстарда орналастырылған, бұл техникалық реттеу саласындағы (аккредиттеу, стандарттау, метрология және өнімнің сәйкестігі) қызметті жүйелендіру мен оның ашықтығына қатысты орын алған проблемалық мәселелерді қиындатады.
Комитет 2022 жылдың шілде айында «Arta Software» ЖШС-мен (Платформаға авторлық құқыққа ие) 73,4 млн теңге сомасына республикалық бюджеттен қаржыландырылатын «E-KTRM» ақпараттық жүйесін құру бойынша қайта бастаған жұмыс ақпараттық сүйемелдеуге арналған негізсіз жасалған мемлекеттік сатып алу туралы шарт шеңберінде (кейіннен медиация келісіміне айналды) сот ісін жүргізумен, Е-КТРМ АЖ тәжірибелік пайдалану мерзімінің жылдық мерзімінен асуымен (2022 жылдың қыркүйегінде басталды, 2023 жылдың қарашасында 2023 жылдың 31 желтоқсанына дейін ұзартылды), сондай-ақ жүйелік деректерді интеграциялаудың негізгі процестерінің аяқталмауымен қатар жүрді. 
Техникалық реттеу жүйесінің болмауы салдарынан тұрғындар мен кәсіпкерлерге қауіпті өнімдер тізіліміне қолжетімділік қамтамасыз етілмеген.
Осылайша, Комитет өнімнің қауіпсіздігі мен бәсекеге қабілеттілігін қамтамасыз ету жөніндегі мемлекеттік міндеттерді іске асыру үшін негіз болатын техникалық реттеудің тізілімін тиісінше қалыптастыруды, жүргізуді және қолдауды қамтамасыз еткен жоқ.
Комитет тарапынан  бақылаудың болмауынан  ведомстволық бағынысты ұйымдар («Ұлттық аккредиттеу институты» ШЖҚ РМК және «Қазақстан стандарттау және метрология институты» ШЖҚ РМК) монополияға қарсы заңнаманы, мемлекеттік сатып алу саласындағы заңнаманы, сондай-ақ Техникалық реттеу туралы заңнаманы бұзуға жол берді[footnoteRef:7]. [7:  Тиісті фактілер ведомстволық бағынысты ұйымдардың бөлімдерінде келтірілген] 



2.2.3. «ҰЛТТЫҚ АКРЕДИТТЕУ ОРТАЛЫҒЫ» ШЖҚ РМК
1. «Ұлттық аккредиттеу орталығы» ШЖҚ РМК (ҰАО) мен Министрлік арасында 2021-2023 жж. Министрлік туралы ереженің 12-тармағын бұза отырып, Министрліктің өкілеттіктері (ЕАЭО-ның Сәйкестікті бағалау бойынша бірыңғай органдардың ұлттық бөліктерін қалыптастыру, жүргізу және мониторингілеу) болып табылатын міндеттерді орындау мәніне мемлекеттік сатып алу шарттары жасалған, бұл ретте шарттардың техникалық өзіндік ерекшелігі шарттардың мәні мен мазмұнына сәйкес келмейді (Техникалық реттеу тізілімін  қалыптастыру, жүргізу және сүйемелдеу).
Ұлттық аккредиттеу орталығы (бұдан әрі – ҰАО) Аккредиттеу субъектілерінің тізілімін жүргізу кезінде («Сәйкестікті бағалау саласындағы аккредиттеу туралы» Заңның 24-бабының 1 және 2-тармақтары бұзылған) мәліметтердің (ақпараттың) толық тізбесін көрсетуді қамтамасыз етпеген. Аудиттелген кезеңде ҰАО 3 негізгі қызмет түрінің ішінен 2 қызмет түрін: тиісті зертханалық тәжірибенің сәйкестігін мониторингілеуді және техникалық реттеу тізілімін жүргізуді жүзеге асырмайды.
ҰАО 550 кәсіпкерлік субъектісіне аккредиттеу субъектілері үшін белгіленген (арнайы) бланк бойынша аккредиттеу туралы аттестаттарды бермеген (Аккредиттеу туралы заңның 21-бабының 7-тармағы бұзылған).
2021-2023 жылдар аралығында ҰАО «Мемлекеттік сатып алу туралы» Заңның 1-бабының нормаларын ескермей, кәсіпкерлік субъектілері болып табылатын жеке тұлғалармен өтеулі негізде қызмет көрсетуге 64 шарт жасасқан. Сондай-ақ 2021-2022 жж. жеке тұлғалармен өтеулі негізде қызмет көрсетуге 6 шарт жасалған, бұл ретте шарттар бойынша міндеттемелерді орындау шарттың мазмұнына сәйкес келмейді. Жеке тұлғалармен жасалған өтеулі негізде қызмет көрсету шарты бойынша қажетсіз төлем жасау фактілері анықталып, кәсіпорынға сомасы 4,7 млн теңгеге қызмет көрсетілмеген.
2. «Мемлекеттік мүлік туралы» Заңның 126-бабының 4-тармағын, Кәсіпкерлік кодексінің 193-бабының 6-тармағының 1) тармақшасын бұза отырып, ҰАО 2021-2022 ж.ж. Кәсіпорын жарғысында көзделмеген және Кәсіпкерлік кодексінде жүзеге асыру үшін  тыйым салынған («Мемлекеттік мүлік туралы» Заңның 137-бабы), ЕАЭО-ның Сәйкестікті бағалау бойынша бірыңғай органдардың ұлттық бөліктерін қалыптастыру, жүргізу және мониторингілеу қызметтерін көрсетуден сомасы 134,3 млн теңгеге кіріс алған.
Жасалған мемлекеттік сатып алу туралы шартта көрсетілген қызмет бірлігіне тұрақты баға шартын бұза отырып, 2022 жылы жарғыдан тыс қызмет түрлеріне мемлекеттік сатып алу туралы шарттың сомасы 95,3%-ға (54,8 млн теңгеден 106,9 млн теңгеге) ұлғайтылғанын атап өткен жөн. Бұл ретте ЕАЭО-ның Сәйкестікті бағалау жөніндегі бірыңғай органдардың ұлттық бөліктерін қалыптастыру, жүргізу және мониторингілеу бойынша қызметтерге қажетті шығыстардың көлемі еңбекақы қоры түрінде 21,6 млн теңге сомасында жеткілікті (2021-2023 жылдарға) болғанымен, бюджеттен 343,1 млн теңге бөлінген, бұл Бюджет кодексінің 4-бабының 9) және 12) тармақшаларында көзделген негізділік және тиімділік қағидаттарына сәйкес келмейді.
Ұлттық аккредиттеу органы 2021-2022 жылдардағы қаржылық-шаруашылық қызметтің «Таза пайда» көрсеткішін сапалы жоспарламаған, 2021 жылы жоспар 78%-ға орындалмаса, 2022 жылы жоспар 714%-ға артығымен орындалған. Сонымен бірге, ҰАО қызметкерлеріне сыйлықақы беру үшін негіз болатын растайтын материалдар болмаса да сыйақы беру фактілері анықталды.
3. 2021-2022 жылдардағы қаржылық есептіліктің бұрмаланғаны анықталды, мұнда ҰАО Кәсіпорын құрылғаннан бері пайдаланылмаған және пайдаланылуы күтілмейтін, тиісінше негізгі құралдар ретінде тану өлшемшарттарына сәйкес келмейтін, 29,9 млн теңге активтерді (стендтерді) негізгі құралдар ретінде есепке алған. Бұл ретте, ҰКО-да 2022 жылдың наурыз айына дейін бухгалтерлік есеп және салықтық есепке алу бойынша есеп саясаты болмаған. 
4. Құзыретіне сатып алынған қызмет көрсетулер кіретін құрылымдық бөлімше – Қаржы департаменті бола тұра, тартылған жеке тұлғалардың қызметтері (инвестициялық бағдарламаны, талдамалық есептерді дайындау, есеп айырысуларды, түсіндірмелерді дайындау, бухгалтерлік құжаттарды талдау) үшін төленген Кәсіпорынның жалпы сомасы 3,3 млн теңге қаражатының тиімсіз пайдаланылғаны байқалады.
Бұдан басқа, 2022 жылы штатта кеңесші бола тұра, жеке тұлғамен бас директордың кеңесшісі қызметін көрсетуге 6,8 млн теңге шығынмен өтеулі негізде қызмет көрсету шарты жасалғаны анықталды, бұл да тиімсіз шығындар болып табылады.
Еңбек және халықты әлеуметтiк қорғау министрлiгiнiң штат бiрлiгiнiң санын ұтымды етіп жоспарлау бөлiгiнде басқару аппаратының құрылымына қатысты ұсынымдары ескерiлмеген, бұл ретте департаментке 15-тен кем емес адам саны ұсынылғанымен, ҰКО-ның 8 департаментiнде 4-тен 13 бірлікке дейiн қызметші көзделген. 

2.2.4. «ҚАЗАҚСТАН СТАНДАРТТАУ ЖӘНЕ МЕТРОЛОГИЯ ИНСТИТУТЫ» ШЖҚ РМК
«Қазақстан Республикасы Сауда және интеграция министрлігінің қарамағындағы республикалық мемлекеттік кәсіпорындардың кейбір мәселелері туралы» Қазақстан Республикасы Үкіметінің 2020 жылғы 2 қазандағы № 639 қаулысымен «Қазақстан стандарттау және сертификаттау институты» ШЖҚ РМК және «Қазақстан метрология институты» ШЖҚ РМК-ні оларды ҚР СИМ ТРМК «Қазақстан стандарттау және метрология институты» ШЖҚ РМК (бұдан әрі – Кәсіпорын, ҚазСтандарт) етіп біріктіру арқылы қайта құру туралы шешім қабылданды.
Кәсіпорын қызметінің мәні техникалық реттеу, өлшем бірлігін қамтамасыз ету және стандарттау саласында өндірістік-шаруашылық қызметті жүзеге асыру болып табылады.
1. 2020-2023 жылдары республикалық бюджеттен ҚазСтандартқа стандарттарды әзірлеуге жалпы сомасы 5 213,5 млн теңге қаражат бөлінген, сондай-ақ техникалық құжаттаманы таратуға да қаражат қарастырылған.  Қазақстан Республикасы Азаматтық кодексінің 198-бабының 2-тармағын, «Мемлекеттік мүлік туралы» Заңның 128-бабының 3-тармағын бұза отырып, ҚазСтандарт өзіне тиесілі емес техникалық құжаттаманы (стандарттарды) бөлуден (іске асырудан) түскен жалпы сомасы 105,7 млн теңге кірісті алған және өз иелігінде қалдырған.
Бұл ретте ҚазСтандарттың стандарттарды әзірлеуі және оларға сараптама жүргізуі кезінде мүдделер қақтығысы байқалады. Бұл жағдайларда ҚазСтандарт ҚазСтандарт жанындағы Ғылыми-техникалық кеңес туралы ереженің 5.6- тармағын, Ұлттық стандарттарды әзірлеу, келісу, сараптамадан өткізу, бекіту қағидаларының 25-тармағын (2018 жылғы 26 желтоқсандағы № 918) бұзған, 2021 жылы Қазстандарттың ҒТК-сі ҚР СТ 1.40 «Стандарттау құжаттарын әзірлеу құнын бағалау әдістемесі» жобасын Министрліктің уәкілетті өкілінің қатысуынсыз қарап, мақұлдап, бекітуге ұсынған. 
2. 2021 жылы ҚазСтандарт РБК-нің қарауына стандарттарды әзірлеу құнының өсуіне байланысты 2022 жылға арналған республикалық бюджет шығыстарының ұлғаюын көздейтін «Стандарттау жөніндегі құжаттарды әзірлеу құнын бағалау әдістемесі» жобасын (Бюджет кодексінің 5-бабы) енгізді. Стандарттарды әзірлеу құнының өсуі Әдістемеге сәйкес еңбекақы қорының, соның ішінде тартылатын мамандарға орташа айлық жалақысы көзделген және қосымша сыйақы төлеу (сыйлықақылар, материалдық көмек) жоспарланбаған шығыстардың, сондай-ақ, үшінші тарап ұйымдарының стандарттарды әзірлеуге коммерциялық ұсыныстарының ұлғаюына байланысты.
Стандарттарды әзірлеу құны 2021 жылмен салыстырғанда 2022 жылы 6,8-ден 8,7 есеге өсті. Нақтырақ айтсақ, 2021 жылға қарағанда 2022 жылы стандарттарды әзірлеуге арналған еңбекақы қорының көлемі 13,2 есе өсті, ал лауазымдық жалақының өсуі 0,3-тен 2,2 есеге дейін болды.
2021 жылы 2022 жылға арналған бюджетті жоспарлау кезінде «Стандарттау жөніндегі құжаттарды әзірлеу құнын бағалау әдістемесі» (бекітілген құжаттың болмауына байланысты) қолданылмады. Бұл ретте бір стандартты әзірлеу құны шығын калькуляциясының негіздемесі болмаған кезде шамамен 7,5 млн теңгені құрады (бұрын әзірлеу құны 0,7-1,1 млн теңгені құраған). Нақты шығындардың қорытындысы бойынша 2022 жылы үнемдеу 1 400,8 млн теңгені құрады.  
«Қазстандарт» РМК еңбекақы төлеу, сыйлықақы беру, материалдық көмек көрсету және лауазымдық айлықақыларына қосымша ақы белгілеу қағидалары бойынша сыйлықақы беру еңбекке ақы төлеу қорының белгіленген лимиті шегінде жүзеге асырылады.
Техникалық реттеу және метрология комитетінің 16.09.2021 жылғы №338-НК «Стандарттау жөніндегі құжаттарды әзірлеу құнын бағалау әдістемесін бекіту туралы» бұйрығы Әділет министрлігінде тіркелмеген және тиісінше нормативтік құқықтық акт болып табылмайды. 
Осылайша, Бюджет кодексінің 4-бабының 9) тармақшасын көзделген, негізділік қағидаты (бюджет жобасына қандай да болсын түсімдерді немесе шығыстарды енгізу қажеттігін және олардың көлемдерінің негізділігін айқындайтын нормативтік құқықтық актілер және басқа да құжаттар негізінде бюджетті жоспарлау, сондай-ақ бюджет қаражаты мен мемлекет активтерін Қазақстан Республикасының заңнамасына сәйкес пайдалану) сақталмаған. 
2023 жылы стандарттарды әзірлеу құны 592,5 млн теңге.
Бұл ретте, бөлінетін қаражат тиімділігінің тиісті деңгейі қамтамасыз етілмеген: әзірленген ұлттық стандарттардың 9 398 бірлігінің ішінен (2001 жылдан 2022 жылға дейін) 4 036 стандарт немесе жалпы санының 43%-ы қолданылмайды.
Сондай-ақ, Қазстандарт 2022-2023 жылдары Министрлікпен бір көзден мемлекеттік сатып алу шарттарын жасасу арқылы әзірленген стандарттарды сараптауға және «Саудадағы техникалық кедергілер, санитарлық және фитосанитарлық шаралар жөніндегі ақпарат орталығының» қызметін қамтамасыз етуге 2 071,2 млн теңге қаражат жоспарланған, соның ішінде 757,5 млн теңге іс жүзінде сыйлықақы мен материалдық көмекке жұмсалған.
Шығыстары республикалық бюджет есебінен қамтамасыз етілген стандарттарды әзірлеуге, сараптамаға, Ақпараттық орталықтың қызметін қамтамасыз етуге қаражаттың көлемі бойынша анықталған фактілерінің болуын ескере отырып, 2022 жылы Қазстандарттың еңбекақы төлеу қорының жалпы сомасы 3 892,3 млн теңгені, оның ішінде 267,1 млн теңгені құрады – еңбекақы төлеу қорының сомасы жоспарлау, орындау, бақылау мәселелері қаралатын тек 7 адам (бас директор және 3 орынбасар, бас бухгалтер, бас бухгалтердің орынбасары, Ішкі аудит жөніндегі менеджер) кәсіпорынның жылдық пайдасынан 5,3 есе, ал бас директордың ЕТҚ-ы кәсіпорынның жылдық пайдасынан 1,3 есе көп (бас директордың еңбекақы қоры 67,9 млн теңге, РМК-ның 2022 жылғы пайдасы – 50,4 млн теңге).
3. ҚазСтандарттың қарамағында 104 мемлекеттік эталон бар (Астанада – 58, облыстарда – 46), оған республикалық бюджеттен қаражат (мемлекеттік эталондармен және эталондық жабдықтармен қамтамасыз етуге және оларға қызмет көрсетуге) бөлінген. Бұл ретте 2023 жылы ғимаратты (үй-жайды) ағымдағы жөндеу жұмыстарының жүргізілуіне байланысты 28,4 млн теңге сомасына мемлекеттік эталондармен және эталондық жабдықтармен қамтамасыз ету және оларға қызмет көрсету жүзеге асырылмады. 
Сонымен қатар, «Мемлекеттік мүлік туралы» Заңның 6-бабының 4) тармақшасында белгіленген қағидатқа сәйкес келмейтін, теңгерімдік құны 14,4 млн теңгені құрайтын «Уақыт пен жиіліктің мемлекеттік эталоны» құрамына кіретін, пайдаланылмаған (жұмыс істемейтін) жабдықтар бар.
Жөндеу жұмыстары кезеңінде 43 эталонды сақтау буып-түйілген күйде (қораптарда) эталондардың бірінің ғимаратында жүзеге асырылуда, бұл ғимаратты қоса алғанда, жалпы мемлекеттік эталон болып табылады, бұл сақтау жүзеге асырылып отырған эталонның мақсаттарына сай келмейді.
4. 2021 жылы республикалық бюджет қаражаты есебінен сомасы 8,4 млн теңгеге ғимаратты техникалық күтіп-ұсталды және оған  қызмет көрсетілді, ал ғимаратты өтеусіз пайдалану шартына сәйкес, жөндеу жұмыстары Кәсіпорын есебінен жүргізілуі тиіс. Шарттық міндеттемелерді тиісінше орындамау салдарынан тұрақсыздық айыбын өндіріп алмау (0,2 млн теңге), Кәсіпорынның 11,5 млн теңге мөлшеріндегі қаражатын Кәсіпорынға тиесілі емес ақпараттық жүйені сынақтан өткізу үшін пайдалану жағдайлары орын алған. 
«Мемлекеттік сатып алу туралы» Заңның 1-бабын бұза отырып, ҚазСтандарт кәсіпкерлік субъектісі болып табылатын жеке тұлғалармен (мемлекеттік сатып алу заңнамасының нормаларын қолданбай) 2021 және 2022 жылдары  өтеулі негізде қызмет көрсетуге шарттар жасасқан. Сондай-ақ, жеке тұлғамен мемлекеттік сатып алудың мәні болып табылатын жөндеу жұмыстарын жүргізуге өтеулі негізде қызмет көрсету шартын  жасасу фактісі анықталды.
5. Екінші деңгейдегі банктерде банктік және өзге де операцияларды жүзеге асыруға лицензиясынан айырылуына байланысты – «Астана Банкі» АҚ-да ҚазСтандарттың 726,5 млн теңге қаражаты өндіріп алудан үмітсіз. 2021 жылы Қазстандарт Қазақстан Республикасы Үкіметінің 2004 жылғы 14 қыркүйектегі № 960 (Мемлекеттік кәсіпорындардың қаржылық қызметтерді сатып алуының кейбір мәселелері туралы) қаулысын бұза отырып, екінші деңгейдегі банктердің депозиттеріне (2: ForteBank, Халық банкінде) рұқсат етілген лимиттен артық қаражат орналастырған.
Аудит барысында құжаттарды - мемлекеттік сатып алу порталына орналастырылған мемлекеттік сатып алу жоспарына өзгерістер мен толықтырулар енгізу туралы бұйрықтарды бұрмалау белгілері анықталды, бұл өз кезегінде сатып алу тәсілін өзгертуге («баға ұсыныстарын сұратудан» «тікелей шарт жасасу арқылы бір көзден алу тәсіліне» 1,5 млн теңге), сатып алу тәсілін қолдану негіздемесін өзгертуге (0,3 млн теңге), сатып алу жоспарына қосымша қызметтер қосуға  (0,3 млн теңге) мүмкіндік берді. 

2.2.5. «QazExpoCongress» ҰЛТТЫҚ КОМПАНИЯСЫ» АҚ
«QazExpoCongress» ұлттық компаниясы» АҚ (бұдан әрі – Қоғам) ҚР Үкіметінің 2013 жылғы 15 қаңтардағы №11 қаулысымен құрылды, жарғылық қызметінің негізгі мақсаты ЭКСПО-2017 халықаралық мамандырылған көрмесі аяқталғаннан кейін ЭКСПО-2017 объектілерін пайдалану болып табылады.
Қоғамның «QazExpoCongress» ұлттық компаниясы» АҚ-ның Құрылыс дирекциясы» деп аталатын көрменің инфрақұрылымы мен объектілерін жобалау, салу, пайдалану бойынша, сондай-ақ объектілер жүргізілгеннен кейін оларды кеңейту, реконструкциялау, техникалық қайта жарақтандыру және жөндеу жөніндегі жұмыстардың орындалуын қамтамасыз ету арналған филиалы (бұдан әрі – Филиал) бар. Сондай-ақ, Қоғам корпоративтік қорлардың ұйымдық-құқықтық нысанындағы 2 коммерциялық емес ұйымның («QazExpoCongress» және «Қазақстан сауда-көрме орталығы») құрылтайшысы болып табылады. 
1. ЭКСПО (183,6 мың м²) объектілерінің кеңселік үй-жайларының жалпы пайдалы алаңының 70%-ын Халықаралық қаржы орталығы (Қазақстан Республикасы Президентінің 2015 жылғы 19 мамырдағы No 24 Жарлығына сәйкес жалдау ақысын төлемейді), Астана Хаб, IT-Университет, Цифрлық үкімет кеңсесі, ҚР Қаржылық мониторинг агенттігі, ҚР Стратегиялық жоспарлау және реформалар агенттігі алып отыр. Қалған жалға алушылар – қызмет көрсету, қоғамдық тамақтану, ойын-сауық, спорт саласындағы шағын және орта бизнес өкілдері (Bronx фитнес клубы, Line Brew, Coffee Boom, Kakao Duk, Harrats Pub мейрамханалары және т.б.).
Қоғамның 2015-2024 жылдарға арналған даму стратегиясында (Қазақстан Республикасы Үкіметінің 04.07.2015 жылғы № 203 қаулысымен бекітілген) белгіленген қызметтің 12 негізгі көрсеткішінің ішінен 2019-2022 жылдары жүйелі түрде кірістілік көрсеткіштеріне: сервистік көрсетілетін қызметтерді  коммерцияландыруды қоса алғада, кеңселік және сауда-саттық жылжымайтын мүліктерін жалға беруден түсетін кірістер, конгресс пен көрме іс-шараларын өткізуден түсетін кірістер, «Нұр-Әлем» секторына келушілердің жалпы кірісіндегі қосымша кірістердің (билеттерді қоспағанда) үлесіне қол жеткізілмейді. 
2. «Мемлекеттік мүлік туралы» Қазақстан Республикасы Заңының 179-бабының 5-тармағына сәйкес Директорлар кеңесі мен жалғыз акционер Қоғамның қызметіне жалпы басшылықты жүзеге асырумен, сондай-ақ мәмілелердің жасалуын немесе өзара байланысты мәмілелер жиынтығын бақылаумен  шектелген, бұл осындай мәмілелерді жасау бойынша барлық шешімдерді тікелей Басқарманың қабылдауына мүмкіндік береді. 
Қазіргі Директорлар кеңесінің құрамына кіретін тәуелсіз директорлардың аудит, ішкі бақылау және корпоративтік басқару саласындағы тәжірибесі мен білімі жоқ, ал Корпоративтік басқару кодексінің 55-тармағында Директорлар кеңесі мен оның комитеттерінде Қоғамның мүддесі үшін және барлық акционерлерге әділ қарым-қатынасты және тұрақты даму принциптерін ескеріп, тәуелсіз, объективті және тиімді шешімдерді қабылдауды қамтамасыз ететін дағдылардың, тәжірибе мен білімнің тепе-теңдігін сақтау туралы талап көзделген.
Қоғамның ішкі аудит қызметінің ұсынымдарын әзірлеуге, сондай-ақ оларды орындауға формальды тәсілдің қалыптасқаны атап өтіледі: анықталған бұзушылықтарды жою бойынша түзету іс-қимылдарының жоспары жоқ, ішкі аудит берген ұсынымдар тиісті деңгейде орындалмайды, ал Ішкі аудит қызметі туралы ереженің 33-тармағының 3) тармақшасына сәйкес ішкі аудит қызметінің басшысы бұрын берілген ұсынымдардың орындалуын қадағалауға/мониторингілеуге  дербес жауапты.
Компанияның қаржысы
3. Бюджет қаражатын жоспарлауға бақылаудың жасалмауы (бюджеттік өтінімнің негізділігіне және бюджеттік өтінім бойынша есеп айырысулардың дұрыстығына Қазақстан Республикасының Бюджет кодексінің 67-бабының 12-1-тармағына сәйкес Басқарма Төрағасы жауапты) жылжымайтын мүлікті сақтандыруға 689,6 млн теңге сомасында бюджет қаражатын асырып жоспарлауға  әкеп соқты.
2021 жылға арналып жасалған бюджеттік өтінімнің анық болмауы (Қазақстан Республикасы Бюджет кодексінің 4-бабының 9) тармақшасында көзделген негізділік қағидаты сақталмаған) салдарынан ҚР Ұлттық қорынан 065 «QazExpoCongress» ұлттық компаниясы» АҚ-ға нысаналы аударымдар» ББ шеңберінде «Қазақстан» КҚ СКО-ны күтіп-ұстауға сомасы 307,8 млн теңгені  негізсіз бөлуге әкеп соқты.
Қоғамның қаржылық есептілігі Халықаралық қаржылық есептілік стандартының (IAS) 1 «Қаржылық есептілікті ұсыну» 117-124 тармақтарының талаптарына сәйкес келмейді: түсіндірме жазбада негізінен мемлекеттік субсидиялар есебінен қалыптасқан негізгі құралдардың нақты құны көрсетілмеген.
Ұлттық компанияның бухгалтерлік есебінің деректері бойынша негізгі құралдардың құны қаржылық жағдай туралы есепте көрсетілген негізгі құралдардың құнына сәйкес келмейді: 2022 жылы айналым-сальдо ведомосіне сәйкес 368 260,6 млн теңге және бухгалтерлік баланс – 11 866,7 млн теңге. 
Сомасы 356 393,9 млн теңге айырма нақты жыл сайынғы мемлекеттік субсидиялар (бюджеттен берілетін нысаналы аударымдар) есебінен, сатып алынған негізгі құралдармен көрсетілген, олар Қоғамда кейінге қалдырылған кіріс ретінде есепке алынады (20 «Мемлекеттік субсидиялар және мемлекеттік көмек туралы ақпаратты ашу» ХҚЕС қолданылады).
	Негізгі құралдарды есепке алу әдістері
	2019ж.
	2020ж.
	2021ж.
	2022ж.

	АСВ-ға сәйкес негізгі құралдардың жалпы құны (брутто-негізі)
	430 350,8
	417 271,6
	412 706,8
	368 260,6

	ҚЖЕ-ге сәйкес мемлекеттік субсидиялар арқылы сатып алынған негізгі құралдарды шегергенде, негізгі құралдардың жалпы құны (нетто-негізі)
	26 154,7
	23 411,6
	21 714,3
	11 866,7

	Айырмашылық
	(-) 404 196,1
	(-) 393 860,0
	(-) 390 992,5
	(-) 356 393,9

	НҚ жалпы құнынан ҚЖЕ көрсетілген НҚ-ның үлесі 
	6%
	5,6%
	6,7%
	3,2%


Қоғамның есеп саясатында белгіленген негізгі құралдарды есепке алу әдісі нетто- негізде жүзеге асырылады, яғни Қаржылық жағдай туралы есепте негізгі құралдар  мемлекеттік субсидиялар арқылы сатып алынғандарды шегере отырып көрсетіледі, бұл қаржылық есептіліктен мемлекет активтерінің толық құнын көруге мүмкіндік бермейді.
«QazExpoCongress» ҰК» АҚ өз берешегін қысқа мерзімде жабу мүмкіндігіне ие, бұл оның қаржылық жағдайын талдау нәтижесінде жоғары өтімділікті көрсетеді (орташа есеппен бес жыл ішінде (2018-2022 ж.) 3,33:1, қалыпты деңгей кезінде коэффициент  0,2 - 0,5).
Сонымен бірге, негізгі қызмет түрлерінен (көрмелер өткізу, көрме іс-шараларына билеттерді сату, объектілерді жалға беру) алынған бос ақшалай қаражаттардың сомалары Ұлттық компанияның әр жылдың соңында ірі ақша қаражатының қалдығын қалыптастырады  (2019 ж. – 11 514,1 млн теңге; 2020 ж. – 15 894,3 млн теңге; 2021 ж. – 11 423,8 млн теңге; 2022 ж. – 10 995,4 млн теңге).
Ұлттық компания кірісінің 89,5%-ы өзге де кірістерден келеді (мемлекеттік субсидиялардан кірістер, операциялық жалдау бойынша кірістер, активтерді шығарудан түскен кірістер, шарттар бойынша айыппұлдар мен өсімпұлдардан түсетін кірістер, өтеусіз алынған активтерден түсетін кірістер, қонақ үй қызметінен түскен кірістер, басқа да кірістер және т.б.).
«Өнімдерді сатудан және көрсетілген қызметтерден түскен кіріс» кірістер мен шығыстар туралы есепте тек билеттерді сатудан түскен кіріспен көрсетіледі, ал жалға беруден түскен кірістер басқа кірістерде көрсетіледі.
Барлық кірістің бар болғаны 1%-ын құрайтын билеттерді сатудан түскен кіріс сомасын қамтитын «Өнімдерді сатудан және көрсетілген қызметтерден түскен табысты» көрсету Компанияның негізгі жарлығық қызметінен алынатын табыстың нақты көрінісінен алыстатады және Кірістер мен шығыстар туралы есепте басты назарды ең маңызды және пайдалы ретінде басқа қызметке ауыстырады. Қоғамдағы мұндай есеп қаржылық есептілікті пайдаланушыларды жаңылыстырады.
Төмен айналым коэффициенті (2019-2022 жж. орта есеппен 0,06 құрады) «QazExpoCongress» ҰК» АҚ активтер айналымының бәсеңдеуі мен іскерлік белсенділігінің төмендеуін көрсетеді.
2018-2022 жылдар аралығында Қоғам жалпы шығынға ұшырады, өзіндік құнның кіріске қатынасы барлық рұқсат етілген мәндерден асып түсті, яғни көрмеден кейінгі объектілерді ұстауға және бұрын бүкіл кешеннің құрылысына мемлекеттік субсидиялар түріндегі барлық инвестицияланған бюджет қаражаты күтілгендей нәтиже бермеді. 
Негізгі қорға салынған әрбір теңге үшін Қоғам 0,01 тиын (төмен капитал өнімділігі) алады: 2019-2023 жылдары активтердің жыл сайынғы жаңартылуына қарамастан, капитал өнімділігімен, капитал рентабельділігімен, капитал сыйымдылығымен көрсетілген оларды пайдаланудың тиімділік көрсеткіштері төмен.
Көрсеткіштерді салыстырмалы талдау негізінде Қоғамдағы істің жай-күйіне қатысты екіұшты тұжырымдар қалыптасады: Қоғамның, сондай-ақ Қоғам тобының өтімділігі, төлем қабілеттілігі, қаржылық тұрақтылығының көрсеткіштері жоғары деңгейде және шаруашылық қызметті жүзеге асырудың оң көрінісін құрайды. Кәсіпорынның іскерлік белсенділігін сипаттайтын активтердің айналым көрсеткіштері АҚ-ның шаруашылық ісіндегі қарама-қарсы жағдайды көрсетеді.
Мүлікті пайдалану тиімділігінің көрсеткіштері (сатылған өнімнің кірістілігінің көрсеткіштері, активтердің кірістілігі, инвестицияның кірістілігі) Қоғамда да, «QazExpoCongress ҰК» АҚ кәсіпорындар тобында да теріс мәндерге ие.
Қоғамның активтерін сатып алуға және ұстауға арналған мемлекеттік субсидиялар есебінен «QazExpoCongress» ҰК» АҚ қаржылық тәуелсіздігінің оң фрагменті қалыптасады: өтімділік пен икемділік коэффициенттерін есептеу жеке қаражаттың 40%-ы жылдың басында айналым активтерін қалыптастыруға және 50%-ы жыл аяғына қарай бөлінгенін көрсетеді, ал 0,3-тен жоғары ептілік көрсеткіші «QazExpoCongress ҰК» АҚ бизнес үлгісін тиімді ретінде сипаттайды. Бұл ретте «QazExpoCongress» ұлттық компаниясы» АҚ Қордан қарыз (қаржылық көмек) алған, бұл оны алудың орындылығы мәселесін туындатады. Осылайша, ептілік коэффициентінің жоғары деңгейі бұл жағдайда индикативті (ақпараттық) емес.
Қоғам «QazExpoCongress» КҚ-дан (нысаналы аударымдарға есептелген екінші деңгейдегі банктердің сыйақылары) өтеусіз және қайтарымсыз алынған 33 737,3 млн теңге сомасындағы кірісті мемлекеттік субсидиялар (болашақ кезеңдердің кірісі) ретінде негізсіз деп таныған, бұл жеке қаржылық есептілікте реконструкцияланған активтердің құнының 24 767,3 млн теңгеге ұлғаюын көрсетпеуге әкелді.
Компанияның инвестициялары
4. Директорлар кеңесінің 2022 жылғы 26 сәуірдегі № 2 бетпе-бет отырысы хаттамасының негізінде Қоғам мен «Nursultan Diamond Rezidence» ЖШС арасындағы бірлескен қызмет туралы шартқа 2019 жылғы 24 желтоқсандағы № 440-19 (Директорлар кеңесі туралы ереженің 10-тармағы бұзылған) қосымша келісімнің қорытындысы (бірлескен қызмет шарты бойынша мөлшерлеменің төмендеуі) мақұлданды.
Қоғам Даму жоспарына бекіте отырып, Кәсіпкерлік кодексінің нормалары бойынша инвестициялық қызмет немесе мемлекеттік-жекешелік әріптестік ретінде сәйкестендірілуі мүмкін емес бірлескен қызмет туралы шарттар жасасу арқылы 5 жобаға қатысты (олардың бірі 2024 жылы аяқталады).
Қоғамның осы жобаларға жер учаскелері мен қаржы ресурстарын беру арқылы қатысуы тиянақталған активтер құруды (Қоғам активтерінің ұлғаюын) білдірмейді.
Анықтама ретінде: Жарғының 4.2-тармағының 15) тармақшасына сәйкес Қоғам қызметінің бір түрі «ЭКСПО-2017 аумағында орналасқан және/немесе жұмыс істейтін жобаларды, сондай-ақ ЭКСПО-2017 аумағында орналасқан объектілерге инвестиция тарту, дербес қаржыландыруды» көздейді.
Қоғамның акцияларын төлеуге берілген ауданы 21,8 га (инвестициялық жобаларды кейіннен іске асыру мақсатында, атап айтқанда, коммерциялық пайда алу мақсатында қаржыландыру, тұрғын үй, коммерциялық және өзге де объектілерді салу/қайта жаңарту мақсатында) жер учаскелері 2019-2022 жылдар аралығында инвестициялық қызмет желеуімен коммерциялық жобаларды жүзеге асыру үшін пайдаланылды. 
«City Walk» көпфункционалды кешенін салу үшін Қоғам мен «Кристалл» ЖШС-мен (BI Development еншілес кәсіпорны) 2018 және 2021 жылдары бірлескен қызмет туралы 2 шарт жасасты: бірінші шарт бойынша Қоғамның салымы ретінде құны  2 400,0 млн теңгелік 15,9 га жер учаскесі, екінші шарт бойынша – «QazExpoCongress» КҚ қаражатының есебінен 1 500,0 млн теңге сомасында ақшалай қаражат берілген.
Шаруашылық қызмет
5. 2019 жылы сәйкестік сертификаты бола тұра, тауарларды әкелуге бастапқы құжаттары болмаса да, Қоғам  аумағына жоқ автокөлік құралдары (Әкімшілік полиция комитетінің берген жауабына сәйкес) арқылы жабдықты әкелу кезінде 249,8 млн теңгеге жарықтандыру жабдықтары сатып алынған, бұл Қазақстан Республикасының аумағына кедендік ресімдеусіз әкелу белгілерін білдіреді.
Экспо кешенінің жерасты тұрағы аумағында, осы мақсаттарға бейімделмеген алаңдарда электромобильдері қуаттау станцияларын, шиналарға техникалық қызмет көрсету станцияларын, автокөлік жуу орындарын орнатуға және пайдалануға рұқсат етілген, бұл өрт қауіпсіздігі талаптарын бұзады.
Тұрақ алаңының бір бөлігі Қоғамның қойма орын жайлары үшін бөлінген, онда халықаралық мамандандырылған көрме өткізілген кезеңнан қалған  пайдаланылмайтын жабдықтар мен экспонаттар сақталуда, бірақ олар бойынша амортизациялық аударымдар бухгалтерлік есепте жүргізіледі.
Қоғам объект заңнамада белгіленген тәртіппен  пайдалануға берілмесе де (құрылыс саласындағы заңнама бұзылған), Дене шынықтыру және бұқаралық спорт академиясының оқу орны орналасқан және оқу-жаттығу сабақтарын жүргізетін В2.2 павильонын 2023 жылдың 1 қыркүйегінен бастап (оқу жылының басынан) пайдалануға жол берген. 
Қоғамның Корпоративтік қорларының қызметі:
6. Қоғам корпоративтік қорлардың ұйымдық-құқықтық нысанындағы 2 коммерциялық емес ұйымның құрылтайшысы болып табылады:
- «QazExpoCongress» корпоративтік қоры (бұдан әрі – «QazExpoCongress» ҚҚ) қаражылай құралдарды жинау,  заңды және жеке тұлғалардан түсетін ақшалай қаражатты шоғырландыру үшін, осы қаражатты Қордың жарғысында белгіленген қызмет бағыттарын іске асыруға пайдалану үшін қайырымдылық және өзге де іс-шараларды ұйымдастыру;
- «Қазақстан» сауда-көрме орталығы» корпоративтік қоры (бұдан әрі – «Kazakhstan» СКО» КҚ) (2021 жылғы 1 қаңтардан бастап Ұлттық компания жалғыз құрылтайшы), қызметінің мақсаты – Мәскеу қаласында (Ресей Федерациясының федералдық маңызы бар мәдени мұра объектісі), сондай-ақ ЭКСПО 2020 Дубай аумағындағы Қазақстан Республикасының ұлттық павильоны (Дубай ЭкспоСити, БАӘ) [footnoteRef:8] СКО қызметін құру және басқару. [8:  Нысандарды пайдалану Көрме объектілерін көрмеден кейінгі пайдалану тұжырымдамасымен айқындалады (Мемлекет басшысы 2018 жылғы 4 сәуірде № 18-1455 мақұлдаған).] 

QazExpoCongress КҚ-дан өтеусіз негізде алынған қаражаттың 11 500 млн теңгесін Қоғам коммерциялық құрылымдарға табыс әкелетін жобаларды іске асыру үшін қарыз түрінде берген, оның 10 000,0 млн теңгесі нарықтық емес шарттармен ұсынылған.
Қоғам «QazExpoCongress» КҚ арқылы көлік құралдарының тиесілілік нормаларын сақтамайды: штат саны 8 бірлікті құрайтын «QazExpoCongress» КҚ  74,0 млн теңгеге 3 көлік қызметін сатып алады, оның 2-еуі Қоғам қызметкерлеріне қызмет көрсетеді.
Қоғам Басқармасының шешімімен бекітілген «Қоғамдық игіліктер мен өз Құрылтайшысының игілігін қамтамасыз етуге бағытталған мақсаттарға қол жеткізуді» көздейтін «QazExpoCongress» КҚ Жарғысы «QazExpoCongress» КҚ-ның ресурстарына шектеусіз қолжетімділікті ұсынады, соның ішінде демеушілік қаражатты Қоғамның өз қажеттіліктеріне пайдалану: «QazExpoCongress» КҚ алынған таза табысты қатысушылар арасында бөлмейді, құрылтайшылардың Қор мүлкіне қатысты мүліктік құқықтары болмауы керек (Қазақстан Республикасы Азаматтық кодексінің 107-бабының 3-тармағы, «Коммерциялық емес ұйымдар туралы» Қазақстан Республикасы Заңының 2-бабы, 12-бабының 1-тармағы, 5-тармағы бұзылған).
«QazExpoCongress» КҚ қызметі қазіргі уақытта Қоғам толық қаржыландыру тетігі ретінде ғана пайдаланылады. «QazExpoCongress» КҚ Астанадағы ЭКСПО 2017 көрмесін дайындау мен өткізуді қаржыландыру үшін құрылғанын ескерсек (РБ-дан негізгі қаржыландыру 2015-2019 жылдары болды), бүгінгі күні қызметінің жеткіліксіз жүктемесі байқалады, бұл «QazExpoCongress» КҚ  коммерциялық емес ұйымының одан әрі жұмыс істеуінің орынсыз екендігін  көрсетеді. Аталған Қормен қатар Қоғамның иелігінде «Қазақстан» СКО» ҚҚ бар, оның мақсаты Мәскеу мен Дубайдағы СКО қызметін басқару болып табылады.

2.2.6. «QAZTRADE» 
САУДА САЯСАТЫН ДАМЫТУ ОРТАЛЫҒЫ» АҚ
Қоғам қызметінің негізгі бағыты экспорт саласында талдау жұмыстарын жүргізу, Қазақстанның сауда саласын жүйелі негізде зерделеу және талдау жұмыстарын жүргізу болып табылады.
1. 090 РББ шеңберінде Министрлік пен «Қазтрейд» АҚ арасында www.Export.gov.kz порталын жаңғырту және техникалық қолдау көрсетуге жалпы сомасы 156,9 млн теңгеге шарт жасалды, бұл ретте толық қаржыландыруға қарамастан, қызмет толық көлемде көрсетілмеген (36,1 млн теңге сомасына қосымша келісімге сәйкес Порталдың техникалық құжаттамасын әзірлеу кезінде порталды техникалық қамтамасыз ету көзделген, тікелей және түпкілікті нәтиже көрсеткіштеріне қол жеткізілмеген, бұл Қазақстан Республикасы Бюджет кодексінің 4-бабының 12-тармағының талаптарын сақтамау болып табылады).
2. Бұл ретте жұмыстар мен қызметтерді қосалқы мердігерлерге берудің жоғары үлесі (50%-дан астам) байқалады:
- 2021-2023 жылдар кезеңінде қазақстандық кәсіпорындардың сыртқы нарықтарға шығуына жәрдемдесу (экспортты жеделдету бағдарламасын іске асыру) мақсатында олардың экспорттық әлеуетін диагностикалау бойынша қызметтер  2392,3 млн теңгеден жалпы сомасы 1435,2 млн теңгеге берілген;
- 2021-2023 жылдар кезеңінде шетелде сауда миссияларын (СЭМ) ұйымдастыру және өткізу бойынша қызметтер 953,5 млн теңгеден жалпы сомасы 535,6 млн теңге берілген;
- 2021 және 2023 жылдар кезеңінде Қытайдың Шанхай қаласындағы бірыңғай ұлттық стенд форматындағы халықаралық көрмеде қазақстандық тауар өндірушілердің, оның ішінде өнеркәсіп өнімдерін және агроөнеркәсіп кешенін өндірушілердің экспорттық әлеуетін таныстыру бойынша қызметтер 629,2 млн  теңгеден жалпы сомасы 494,2 млн теңгеге берілген;
- 2021-2022 жылдар кезеңінде бірыңғай ұлттық стенд форматындағы халықаралық көрмелерде қазақстандық тауар өндірушілердің экспорттық әлеуетін таныстыру бойынша қызметтер 193,2 млн теңгеден жалпы сомасы 140,5 млн теңгеге берілген.
- 2021-2022 жылдар кезеңінде экспорттық қызметті басқару саласында өңделген тауарлар мен қызметтерді қазақстандық өндірушілерді оқытуды қамтамасыз ету бойынша қызметтер 132,7 млн теңгеден жалпы сомасы 65,7 млн теңгеге берілген. 
3. Қызметтің негізгі көрсеткіштерінің (ҚНК) 80%-ына қол жеткізгеніне қарамастан, Бас директордың орынбасары Н.Ә. Бөкейхановқа Директорлар кеңесінің 2022 жылғы 24 маусымдағы № 5 шешімімен 6 лауазымдық айлықақы мөлшерінде 100% жылдық сыйлықақы (6,0 млн теңгеге) немесе қажетті мөлшерден 1,2 млн теңгеге артық есептелген («Басшы қызметкерлерге еңбекақы төлеу, сыйлықақы беру және әлеуметтік қолдау көрсету туралы ереженің» 16-тармағы бұзылған).
4. 2021 жылы Қоғам 2 өнім берушіге сомасы 3,3 млн теңгеге, 2022 жылы 2 өнім берушіге сомасы 3,3 млн теңге және 3,4 млн теңгеге, 2023 жылдың 1-жартыжылдығында 2 өнім берушіге сомасы 0,3 млн теңгеге қызмет көрсету шарттарының мерзімдерін бұзғаны үшін тұрақсыздық айыппұлын ұстамағаны анықталды.

2.3. МЕМЛЕКЕТТІК АУДИТ ОБЪЕКТІЛЕРІ ҚЫЗМЕТІНІҢ ҚР ӘЛЕУМЕТТІК-ЭКОНОМИКАЛЫҚ ДАМУЫНА ӘСЕРІН БАҒАЛАУ
 «Сауда қызметін реттеу туралы» Қазақстан Республикасы Заңының анықтамаларына сәйкес сауда саясаты – бұл Қазақстан Республикасының сауда қызметін реттеу туралы заң заңнамасында белгіленген мақсаттар мен қағидаттарды іске асыру үшін мемлекеттік органдар жүзеге асыратын ұйымдастырушылық, құқықтық, экономикалық, бақылау және басқа да шаралар кешені.
Қазақстан Республикасы Сауда және интеграция министрлігінің жетекші рөлі сауда қызметін жүзеге асыру тәртібін (тетігін) анықтау және оның дамуын ынталандыру болып табылады.
Ұлттық жоспарда көзделген сауда көрсеткіштері (еңбек өнімділігінің өсуі, негізгі капиталға инвестициялар салу, шикізаттық емес экспорт көлемі, қадағаланбайтын (көлеңкелі) экономиканың үлесі, заманауи сауда форматтарын қалыптастыру, ұлттық стандарттарды қолдану деңгейі) жалпыланған және Министрліктің сауданы жүйелі дамыту мәселелері бойынша қызметін бағалауға мүмкіндік бермейді, тиісінше Министрлікке жүктелген құзыреттер (функциялар) үшін заңға сәйкес  жүктелген жауапкершілік мәнін жоғалтып отыр. 
Көтерме-тарату орталықтарын, сауда-логистикалық хабтарды, сауда үйлерін салу, сауда саласындағы кәсіпкерлік субъектілеріне заманауи сауда форматындағы сауда объектілерін салу және кеңейту бойынша мемлекеттік қолдау көрсету арқылы 2030 жылға қарай заманауи сауда форматтарының үлесін 70%-ға дейін ұлғайту, Сауда нарықтарын жаңғыртудың 2025 жылға дейінгі жол картасына сәйкес базарларды жаңғырту, Тауарларды қадағалаудың ұлттық жүйесін пилоттық режимде іске асыру бойынша Министрлік бастаған жұмыс стратегиялық тұрғыдан ақталды, бірақ баяу қарқынмен жүзеге асырылуда. 
Президенттің 2021 жылғы 30 желтоқсандағы тапсырмасын іске асыру үшін тауар биржаларында ашық және нарықтық бағаны қалыптастыруға бағытталған сауда қызметі, биржалық сауданы дамыту және дербес деректерді қорғау мәселелері жөніндегі заң қабылданды. Бұл тауар биржаларының санын азайтуға мүмкіндік берді. Алайда, мемлекеттік сатып алулар мен NADLoC тізілімін айналып өту үшін өз биржаларын өз қажеттіліктері үшін тауарларды, жұмыстар мен қызметтерді сатып алу үшін пайдаланатын жер қойнауын пайдаланушылардың сатып алуларының сақталуына байланысты толық тазарту ешқашан болған емес (2022 жылдың қорытындысы бойынша - 329 млрд теңге, оның ішінде жергілікті қамту 9%).
Тұтастай алғанда, Ұлттық жоспардың сауданы дамытудың тұжырымдамалық бағыттары (биржалық заңнаманы дамыту, сенімді баға индикаторлары бар нарықтық баға белгілеудің ақпараттық жүйесін қалыптастыру, бәсекелестікті күшейту, неғұрлым өнімді кәсіпорындардың қалауы және жеделдетілген технологиялық жаңартуды қамтамасыз ету есебінен өсуді ынталандыруға мүмкіндік беретін ашық сауда мен инвестицияларға бейілділік саясатын жалғастыру) Министрлік баяу және жүйесіз іске асыруда.

ҚОРЫТЫНДЫ БӨЛІК

3.1. Мемлекеттік аудит барысында қабылданған шаралар

- «Қазақстан Республикасының Сауда және интеграция министрлігі» ММ
1) 2023 жылғы 10 қарашадағы №3391 төлем тапсырмасымен республикалық бюджет кірісіне 10,6 млн теңге өтелді (негіздер болмаған кезде мемлекеттік эталондарды ұстауға арналған шығыстар енгізілді);
2) 2023 жылғы 8 желтоқсандағы қосымша келісім жасау арқылы 2023 жылғы 16 наурыздағы № 200 шарт сомасын азайту бойынша шаралар қабылданды, онда шарт сомасы 154,0 млн теңгеге (Техникалық реттеу туралы заңда қарастырылмаған қызметтер үшін авансты қайтару және шарт сомасын азайту және ҚР БҚДА-мен бағалар келісілмеген) азайтылды;
3) 2023 жылғы 7 қарашадағы № 936 төлем тапсырмасымен республикалық бюджет кірісіне 9,3 млн теңге өтелді (Келісім талаптарын орындамаған жағдайда экспорттаушылардың сомаларды қайтаруы);
4) 2023 жылғы 23 қарашадағы № 3145 төлем тапсырмасымен республикалық бюджет кірісіне 3,7 млн теңге өтелді («Қазтрейд» АҚ-ның экспорттаушылардың сайтын жаңғырту бөлігінде шарттың талаптарын орындамауы);
5) 2023 жылғы 15 желтоқсандағы қосымша келісім жасасу арқылы 2023 жылғы 16 наурыздағы № 189 шарт сомасын азайту бойынша шаралар қабылданды, онда шарт сомасы 35,0 млн теңгеге (Қазақстан Республикасы Бюджет кодексінің 37, 154-баптарын бұза отырып, бiрлескен кәсiпорындардың жарғылық капиталын қалыптастыруға бөлiнген сомаға авансты қайтару және шарт сомасын азайту) азайтылды;
6) «Қазақстан Республикасының Сауда және интеграция министрлігі» мемлекеттік мекемесінің лауазымды тұлғаларына қатысты материалдар (22.12.2023ж №3-4-11/4141-И) әкімшілік іс жүргізуді қозғау үшін Астана қаласы бойынша Ішкі мемлекеттік аудит департаментіне жолданды. 
- «Техникалық реттеу және метрология комитеті» РММ 2023 жылғы 10 қарашадағы № 3391 төлем тапсырмасымен республикалық бюджет кірісіне  12,8 млн теңге өтелді (негіздер болмаған кезде мемлекеттік эталондарды ұстауға арналған шығыстар енгізілді).
- «Қазақстан стандарттау және метрология институты» ШЖҚ РМК:
1) 2023 жылғы 13 қазандағы № 3017 төлем тапсырмасымен республикалық бюджет кірісіне 2,9 млн теңге өтелді (Кәсіпорынға тиесілі емес жабдықты пайдаланудан түскен кіріс);
2) 2023 жылғы 9 қарашадағы № 3371 төлем тапсырмасымен республикалық бюджет кірісіне 15,0 млн теңге өтелді (екінші деңгейдегі банктердің депозиттеріне лимиттен асатын соманы орналастырудан түскен қаражат); 
3) 2023 жылғы 22 қарашадағы №3537 төлем тапсырмасымен республикалық бюджет кірісіне 0,2 млн теңге өтелді (2020 жылғы 17 шілдедегі № 195 шарт бойынша қызметтерді көрсету мерзімдерін кешіктіргені үшін шарттық міндеттемелерді тиісінше орындамау нәтижелері бойынша тұрақсыздық айыбы);
4) 2023 жылғы 22 қарашадағы №3538 төлем тапсырмасымен республикалық бюджет кірісіне 8,4 млн теңге өтелді (ғимаратқа техникалық қызмет көрсету және қызмет көрсету республикалық бюджет қаражаты есебінен жүзеге асырылған, ал бұл Кәсіпорын есебінен жүзеге асырылуы тиіс);
5) Сауда және интеграция министрлігімен бірлесіп, 2023 жылғы 27 наурыздағы № 184 шарт сомасын 2023 жылғы 8 желтоқсандағы қосымша келісім жасасу арқылы азайту шаралары қабылданды, онда шарт сомасы 28,4 млн теңгеге азайды.
6) Мемлекеттік сатып алу және бухгалтерлік есеп заңнамасын бұзу фактілері бойынша материалдар әкімшілік іс жүргізуді қозғау үшін Астана қаласы бойынша Ішкі мемлекеттік аудит департаментіне жолданды (25.12.2023ж №3-4-6/4145-И).
7) Жалған бұйрықтар негізінде мемлекеттік сатып алу жоспарларына өзгерістер енгізу фактісі бойынша материалдар өз құзыреті шегінде қарау үшін Астана қаласының прокуратурасына және Астана қаласы бойынша Ішкі мемлекеттік аудит департаментіне жолданды (25.12.2023ж №3-4-6/4147-И).
- «Ұлттық аккредиттеу орталығы» ШЖҚ РМК:
1) 2023 жылғы 13 қарашадағы № 1290 төлем тапсырмасымен бюджет кірісіне 3,7 млн теңге өтелді (2022 жылғы 1 ақпандағы № 21 мемлекеттік сатып алу туралы шартты орындау шеңберінде көрсетілген қызметтерге шығыстардың асырылуы);
2) 11.01.2024 ж. №30138273 төлем тапсырмасымен «Ұлттық аккредиттеу орталығы» ШЖҚ РМК кірісіне 2,3 млн теңге өтелді (М.Ш. Мұхайменовтың ақылы қызмет көрсету шарттары бойынша көрсетілмеген қызметтер);
3) 11.01.2024 ж. №СМТ000001121540 төлем тапсырмасымен «Ұлттық аккредиттеу орталығы» ШЖҚ РМК кірісіне 2,4 млн теңге өтелді (Т.Құсайынбектің ақылы қызметтер көрсету шарттары бойынша көрсетілмеген қызметтер);
4) Қазақстан Республикасы Сыбайлас жемқорлыққа қарсы іс-қимыл агенттігінің Астана қаласы бойынша департаментінің сұрау салуы бойынша жеке тұлғалармен қызметтер көрсетілмеген және оларға қажеттілік те болмаған қызмет көрсетуге өтеулі негізде шарттар жасасу фактісі бойынша «Ұлттық аккредиттеу орталығы» ШЖҚ РМК-ге қатысты материалдар жолданды (25.12.2023ж №10-4-13/5260/2404).
5) Мемлекеттік сатып алу заңнамасын бұзу фактісі бойынша «Ұлттық аккредиттеу орталығы» ШЖҚ РМК-нің лауазымды адамдарына қатысты әкімшілік іс жүргізуді қозғау үшін Астана қаласы бойынша Ішкі мемлекеттік аудит департаментіне материалдар жолданды (26.12.2023ж №3-4-6/4153-И, 3-4-6/4156-И, 3-4-6/4157-И).
6) Монополияға қарсы заңнаманы бұзу фактілері бойынша материалдар әкімшілік іс жүргізуді қозғау үшін Қазақстан Республикасының Бәсекелестікті қорғау және дамыту агенттігіне жолданды (25.12.2023ж №3-4-6/4146-И).
- «QazExpoCongress» ұлттық компаниясы» АҚ:
1) мердігер «Құрылыс» ЖШС-дан 2023 жылғы 16 қаңтардағы №o130140022307EER2301005/00 В2.2 павильонын реконструкциялауға арналған шарт бойынша жұмыстарды орындау мерзімін кешіктіргені үшін 40,4 млн теңге тұрақсыздық айыппұлы өндірілді.
2) республикалық бюджетке 307,8 млн теңге өтелді (065 «QazExpoCongress» ұлттық компаниясы» АҚ-ға нысаналы аударым» ББ шеңберінде «Қазақстан» сауда-көрме орталығы» корпоративтік қорын ұстауға Қазақстан Республикасының Ұлттық қорынан қаражатты орынсыз бөлу).
3) Өрт қауіпсіздігі ережелерін бұзу фактілері бойынша материалдар (25.12.2023ж №3-4-6/4146-И) әкімшілік іс жүргізуді қозғау үшін Астана қаласы Төтенше жағдайлар департаментіне жолданды (22.12.2023ж № 3-4-6/4135-И).
4) Құрылыс заңнамасын бұзу фактілері бойынша материалдар әкімшілік іс жүргізуді қозғау үшін Астана қаласы бойынша Мемлекеттік сәулет-құрылыс бақылау басқармасына жолданды (22.12.2023ж № 3-4-11/4134-И).
5) Бухгалтерлік есеп және қаржылық есептілік заңнамасын бұзу фактісі бойынша материалдар әкімшілік іс жүргізуді қозғау үшін Астана қаласы Ішкі мемлекеттік аудит департаментіне жолданды (26.12.2023ж № 3-4-6/4155-И).
6) 2023 жылдан бастап «Hilton» қонақ үйін басқарған кезде Қоғамға қатысты келісімшарт талаптары Қоғамның алынған таза кірісін өз қажеттіліктеріне пайдалану (бұрын эскроу шотында «Шаңырақ Платинум» ЖШС-ның  «Қазақстанның Даму Банкі» АҚ алдындағы қарызын кейіннен өтеу үшін ғана сақталған) мүмкіндігіне қатысты қайта қаралды.
- «QazTrade» сауда саясатын дамыту орталығы» АҚ 2021 жылғы 23 қыркүйектегі № 51, 2022 жылғы 29 наурыздағы № 13, 2022 жылғы 25 наурыздағы № 12, 2021 жылғы 4 қазандағы № 56, 2023 жылғы 26 сәуірдегі № 16, 2023 жылғы 21 сәуірдегі № 22 мемлекеттік сатып алу туралы шарттар бойынша қызметтерді көрсету мерзімін кешіктіргені үшін акционерлік қоғамның кірісіне 7,3 млн теңге тұрақсыздық айыппұлы өтелді (04.12.2023ж. № 830WPTQ1S, 04.12.2023ж. № 830WPTQ2D, 30.11.2023ж. № 3931, 30.11.2023ж. № 3930, 30.11.2023ж. № 3929, 30.11.2023ж. № 301 төлем тапсырмалары).

3.2. МЕМЛЕКЕТТІК АУДИТ НӘТИЖЕЛЕРІ БОЙЫНША ТҰЖЫРЫМДАР
1. Министрлік бюджет қаражаты тиімсіз жоспарланған кезде нысаналы көрсеткіштерге қол жеткізу бөлігінде жеткілікті жұмыс атқармаған. Экспорттаушыларды қаржылық емес шараларға қаржылық қолдау шараларын жүйелі негізде қайта бөлуден, материалдық емес активтерді дұрыс есепке алмау салдарынан қаржылық есептілікті бұрмалаудан көрінетін бюджет жүйесінің қағидаттарын бұзу фактісі орын алған. 
Министрлік функцияларының басым саны реттеушілік сипатта болып табылады, бұл Министрлік қызметінің салалық министрліктерге тәуелділігі жоғары екенін көрсетеді.
Ішкі сауданы дамыту бойынша мемлекеттік саясатты қалыптастыруда Министрліктің іске асыру міндеттері жоқ.
Министрлiктiң үйлестiру рөлi сауда саясатының тиiмдi стратегияларын жасамай-ақ жедел мәселелердi шешумен шектелген.  
Сауда саласының объектілері мен субъектілерінің қызметін реттеуге байланысты Министрлік қызметінің негізгі бағыттары пилоттық сынақтан өткізу сатысында.
Шикізаттық емес экспортты дамыту бойынша қабылданатын шаралардың тиімділігі ақпараттық емес (сенімсіз) көрсеткіштер негізінде бағаланады, экспорттаушыларды қолдау бойынша іске асырылатын қаржылық және қаржылық емес шаралардың шикізаттық емес экспорттың өсуімен тікелей байланысы жоқ, ал шикізаттық емес экспорт құрылымында тауарлық позициялардың негізгі үлесі төмен технологиялық өнімдерге тиесілі.
2. Техникалық реттеу және метрология комитеті еліміздегі төтенше жағдайлардың және ерекше маңызды объектілердің жұмысындағы ақаулардың алдын алу, сондай-ақ халықтың денсаулығына зиян келтіруді болдырмас үшін аккредиттеу, техникалық реттеу және метрология салаларындағы мемлекеттік бақылаудың тиімділігін қамтамасыз етпеді.
Техникалық реттеу туралы заңда бекітілген монополиялық қызмет (сәйкестік саласындағы аккредиттеу, техникалық реттеу тізілімін қалыптастыру, тиісті зертханалық тәжірибені мониторингілеу) түрлерінен ҰАО базасында қызметтің бір ғана түрі іске асырылады. Мемлекеттік монополияны енгізу республикалық бюджет шығыстарының ұлғаюымен байланысты, бұл техникалық реттеу саласындағы процестердің жүйеленбеуінің салдары болып табылады.
Техникалық реттеу тізілімін қалыптастыру, жүргізу және сүйемелдеу бірнеше ақпараттық ресурстарға шоғырланған, бұл қалыптасқан жұмыс тиімділігінің жан-жақты көрінісін ведомство мен уәкілетті орган үшін де, сондай-ақ пайдаланушылар – кәсіпкерлік субъектілері мен халық үшін де қамтамасыз етпейді. 
3. 2019-2022 жылдар кезеңінде «QazExpoCongress» ұлттық компаниясы» АҚ тобының қызметі шығынмен жүзеге асырылған, ЭКСПО нысандарын күтіп-ұстауға жұмсалған шығындар алынған кірістен асып түседі. Өзіндік құнның кіріске қатынасы көрсеткендей, бүкіл кешеннің құрылысына және көрмеден кейінгі нысандарды күтіп-ұстауға бөлінетін мемлекеттік субсидиялармен түпкілікті мақсаттарға толық қол жеткізілмейді.  
«QazExpoCongress» ҰК» АҚ-да активтерді таза негізде есепке алудың қолданылатын әдістемесі мемлекеттік субсидиялардың қозғалысы мен нәтижесін бақылауға мүмкіндік бермейді, өйткені мұндай субсидиялар арқылы сатып алынған негізгі құралдар қаржылық есептілікке енгізілмейді, бұл Ұлттық компанияға қатысты (ұйымның болашақ ақша ағындарын болжау кезінде, оның ішінде мемлекеттік активтерді есепке алу кезінде) құрылтайшы – Қазақстан Республикасының Үкіметі (құрылтайшы), ал акционерлер – Қазақстан Республикасы Қаржы министрлігінің Мемлекеттік мүлік және жекешелендіру комитеті, Қазақстан Республикасының Сауда және интеграциясы министрлігі тарапынан қабылданатын экономикалық шешімдердің сипатына әсер етеді.
Қордың төмен өнімділігі (негізгі қорға салынған әрбір теңгеден 0,01 тиын алынады) Қоғамның өзін-өзі қаржыландырудың тұрақты деңгейіне жету мүмкіндігіне теріс әсер етуі мүмкін.
Директорлар кеңесі тарапынан тиісті бақылаудың болмауы коммерциялық құрылымдарға 21,8 га жер учаскесін беруге, сондай-ақ олардың тегін қаржылық көмек алуына және осы соманы несие түрінде беруіне әкелді.
4. Мүдделер қақтығысы бола тұра, ҚазСтандарт әзірлеп, сараптамасын жасаған «Стандарттау жөніндегі құжаттарды әзірлеу құнын бағалау әдістемесі» стандартының бекітілуі белгіленген рәсімдерді бұза отырып жүргізілді. Қабылданған Әдістеменің нәтижесінде ҚазСтандарт 2022-2023 жылдары стандарттарды әзірлеу құнын 6,8-ден 8,7 есеге дейін ұлғайтып, әзірлеу құнын 1 993,3 млн теңгеге асыра бағалады. Сонымен бірге, 2022 жылға жоспарлауға, орындауға, бақылауға жауапты 7 тұлғаның (бас директор мен 3 орынбасары, бас бухгалтер, бас бухгалтердің орынбасары, ішкі аудит менеджері) еңбекақы қоры кәсіпорынның жылдық кірісінен 5,3 есеге, ал бас директордың еңбекақы қоры Кәсіпорынның жылдық пайдасынан 1,3 есе асып түскен. Бұл ретте әзірленген 9398 ұлттық стандарт бірлігінің (барлық уақыт бойынша) 4036 стандарты немесе жалпы көлемнің 43%-ы қолданылмайды. 
Стандарттарға сараптама жүргізу және өз бетінше жұмыс істейтін Ақпараттық орталық болмаса да, «Саудадағы техникалық кедергілер, санитарлық және фитосанитарлық шаралар жөніндегі ақпараттық орталықтың» қызметін қамтамасыз ету үшін ҚазСтандартқа 757,5 млн теңге қаражат бөлінген.
«Мемлекеттік сатып алу туралы» Заңның нормаларын сақтамау, сондай-ақ осы заңнаманы елемеу Қазстандарт басшылығы тарапынан тиісті бақылаудың болмауын көрсетеді, бұл ретте кейін қаржы-шаруашылық қызмет шешімдерін қабылдаумен құжаттарды бұрмалауға жол берілген.
5. Ұлттық аккредиттеу орталығы Аккредиттеу субъектілерінің тізілімін тиісінше жүргізбейді, онда заңда көзделген 15 позицияның тек 5 позициясы немесе 33,3% тізілімде көрсетілген. Тексерілетін кезеңде тиісті зертханалық тәжірибенің сақталуын бақылау және техникалық регламенттердің тізілімін жүргізу сияқты заңнамада және жарғыда көзделген қызмет түрлері жүргізілмейді.
Ұлттық аккредиттеу орталығы мемлекеттік сатып алу заңнамасының талаптарын жүйелі түрде сақтамайды, мұнда 2021-2023 жылдар аралығында жеке тұлғалармен – жеке кәсіпкерлермен өтеулі негізде қызмет көрсетуге 64 шарт жасалған, олармен шарттар мемлекеттік сатып алу рәсімдері сақталмай жасалған. Жеке тұлғалардың ақылы шарттар бойынша көрсетпеген қызметтеріне ақы төлеудің анықталған фактілері қаражаттың жұмсалуына бақылаудың болмауын және ұйымды басқаруда заңдылық пен ашықтықты қамтамасыз етпегенін көрсетеді.
Жеке тұлғаларды шарттар жасасу арқылы өтеулі негізде қызмет көрсетуге тарту, қаржы-шаруашылық қызметті сапасыз жоспарлау, басқару құрылымындағы штат санының ұтымсыз арақатынасы, қаржылық есептерді бұрмалау ұйымдағы басқарудың тиімсіздігін көрсетеді.
6. Жоғары аудиторлық палата мемлекеттік аудит нәтижелері бойынша барлығы 533,9 млн теңгеге қаржылық бұзушылықты, сомасы 13 337,7  млн теңге бюджет қаражатының тиімсіз жоспарланғанын, сомасы 2 788,8 млн теңге  бюджет қаражаты мен активтердің тиімсіз пайдаланылғанын, сомасы 137,0 млн теңгеге экономикалық шығындар мен жіберіп алған пайданы, 18 жүйелі кемшілік пен 141 рәсімдік бұзушылықты анықтады.

3.3. МЕМЛЕКЕТТІК АУДИТ НӘТИЖЕЛЕРІ БОЙЫНША ҰСЫНЫМДАР МЕН ТАПСЫРМАЛАР
1. Жоғары аудиторлық палатаның отырысында «Қазақстан Республикасының Сауда және интеграция министрлігі мен оның ведомстволық бағынысты ұйымдары қызметінің тиімділігіне аудит жүргізу» мемлекеттік аудит нәтижелерін қарау ұсынылады.
2. Қазақстан Республикасының Үкіметіне: 
1) жоғары және орташа қайта бөлінудің өнімі есебінен шикізаттық емес өнім экспорты көлемінің нақты өсуін қамтамасыз ете отырып, экспорттаушыларды мемлекеттік ынталандыру шараларын ұсыну тетігін қайта қарау; 
2) ішкі және сыртқы саудада мемлекеттік саясатты тиімді іске асыру үшін салааралық өзара іс-қимыл алгоритмін әзірлеу;
3) стандарттар жобаларын әзірлеу және сараптау функциясын бір тұлғада - Стандарттау жөніндегі ұлттық органға жүктеуге байланысты мүдделер қақтығысын болдырмау мәселелерін заңнамалық тұрғыдан реттеу; 
4) «сұр» сертификаттардың таралуын алдын алу (алып тастау) бойынша тиімді тетік әзірлеу;
5) мәмілелер жасасуды тиімді бақылау және «QazExpoCongress» ҰК» АҚ қызметіне толыққанды басшылықты жүзеге асыру мақсатында «Мемлекеттік мүлік туралы» Қазақстан Республикасының Заңына 179-баптың 5-тармағының нормасын алып тастау бөлігінде өзгерістер енгізу ұсынылсын.
3. Қазақстан Республикасының Бәсекелестікті қорғау және дамыту агенттігі 2024 жылғы 1 тамызға дейінгі мерзімде Жоғары аудиторлық палатаның аудит материалдары бойынша «Ұлттық аккредиттеу орталығы» ШЖҚ РМК-да (мемлекеттік монополия субъектісі) монополияға қарсы заңнаманы сақтау мәселелері бойынша бақылауды жүзеге асырсын.
4. Қазақстан Республикасы Қаржы министрлігінің Мемлекеттік кірістер комитеті 2024 жылғы 1 маусымға дейін «QazExpoCongress» ҰК» АҚ атына өткізілген «Aurora Event Management» L.L.C. сатып алынған жарық жабдығының анықтығы мен заңдылығы фактісі бойынша, тіпті осы жабдықты Қазақстан Республикасының аумағына әкелу сәтіне дейін салықтық және кедендік әкімшілендіру шараларын қабылдасын.
5. Қазақстан Республикасының Сауда және интеграция министрлігі белгіленген заңнамалық тәртіппен: 
1) 2024 жылғы 1 наурызға дейінгі мерзімде бюджет және өзге де заңнама бұзушылықтарына жол берген лауазымды тұлғаларды жауаптылыққа тарта отырып, оларды жою жөніндегі (соның ішінде шикізаттық емес экспортты мемлекеттік ынталандыру шараларын ұсыну кезінде экспорттаушылардың үстеме міндеттемелерінің орындалуын мониторингілеу бойынша бақылау жасамағаны), сондай-ақ Министрлік пен ведомстволық бағынысты ұйымдар қызметінің тиімділігін арттыруды көздейтін іс-шаралар жоспарын бекіту және оның орындалуын қамтамасыз ету бойынша;
2) 2024 жылғы 10 желтоқсанға дейін нақты негіздемесі болмаса да енгізу салдарынан бюджетке жүктеменің ұлғаюына әкеп соқтырған «Қазақстан Республикасының ұлттық стандарттау жүйесі. Стандарттау жөніндегі құжаттарды әзірлеу құнын бағалау әдістемесі» ҚР СТ 1.40 әдістемесінің заңдылығы мен орындылығы мәселесін қарау бойынша;  
3) 2024 жылғы 1 тамызға дейін Қазақстан Республикасы Қаржы министрлігінің Мемлекеттік мүлік және жекешелендіру комитетімен бірлесіп, Қазақстан Республикасы Сауда және интеграция министрлігі Техникалық реттеу және метрология комитетінің «Ұлттық аккредиттеу орталығы» ШЖҚ РМК қызметінде пайдаланылмайтын активтер (стендтер) мәселесін шешу бойынша; 
4) 2024 жылғы 1 қыркүйекке дейін кәсіпкерлік субъектілерінің сауда инфрақұрылымын дамытуға инвестициялау әлеуетін арттыру тетіктерін айқындау бойынша; 
5) 2024 жылғы 10 желтоқсанға дейін аралас салалар мен өңірлер бойынша декомпозициялануын қамтамасыз етіп, жылдар мен қажетті шығындар бойынша нысаналы индикаторларды айқындап, сауда саласының негізгі көрсеткіштерін 2030 жылға дейін болжау және есептеу бойынша (ЖІӨ-ге үлесі, инвестициялар тарту, нарықтарды жаңғырту, шикізаттық емес экспорттың өсуі);  
6) 2024 жылғы 10 желтоқсанға дейін «QazExpoCongress» ҰК» АҚ-мен бірлесіп, «QazExpoCongress» КҚ-ның тиімділігі төмен екенін ескере отырып, екі корпоративтік қорды («QazExpoCongress», «Қазақстан» СКО) оңтайландыру (қайта ұйымдастыру, тарату, біріктіру жолымен) бойынша;
7) 2025 жылғы 15 қаңтарға дейін Қазақстан Республикасының Цифрлық даму, инновациялар және аэроғарыш өнеркәсібі министрлігімен бірлесіп, «Сәйкестікті бағалау саласындағы аккредиттеу туралы» Заңға электрондық (цифрлық) форматта аккредиттеу аттестатын беру процесін реттеу бөлігінде өзгерістер мен толықтырулар енгізу бойынша;  
6. Қазақстан Республикасы Сауда және интеграция министрлігінің Техникалық реттеу және метрология комитеті белгіленген заңнамалық тәртіппен: 
1) 2024 жылғы 1 шілдеге дейін Қазақстан Республикасы Еңбек және халықты әлеуметтік қорғау министрлігінің 2010 жылғы 15 қарашадағы № 375/1-ө бекітілген ұсынымдарын ескере отырып, ведомстволық бағынысты ұйымдардың құрылымдарына, штат санына талдау жүргізу және сәйкес келтіру бойынша; 
2) 2024 жылғы 10 қыркүйекке дейін Саудадағы техникалық кедергілер, санитариялық және фитосанитариялық шаралар жөніндегі ақпарат орталығын қалыптастыру бойынша;  
3) 2025 жылғы 15 шілдеге дейін өзекті деректерді қамтамасыз ете отырып, техникалық реттеу тізілімін ендіруді техникалық реттеу ақпараттық жүйесінің жұмыстарын аяқтау және өнеркәсіптік пайдалануға енгізу бойынша шаралар қабылдасын.
7. «QazExpoCongress» ҰК» АҚ Директорлар кеңесі:
1) 2024 жылғы 1 шілдеге дейін «QazExpoCongress «ҰК» АҚ Ішкі аудит қызметінің жұмысын күшейту бойынша шаралар қабылдасын;
2) 2025 жылғы 15 қаңтарға дейін «QazExpoCongress» ҰК» АҚ-ның есеп саясатын қызметтің нақты қол жеткізуге болатын негізгі көрсеткіштерін, соның ішінде «QazExpoCongress» ҰК» АҚ-ның 2015-2024 жылдарға арналған Даму жоспарында белгіленген шығыстарды төмендетуге байланысты көрсеткіштерді белгілей отырып, брутто-негізде субсидияларды көрсету әдісі бөлігінде қайта қарасын.
8. «QazExpoCongress» ҰК» АҚ: 
1) 2024 жылғы 1 шілдеге дейін ұлттық компанияның қаржы-экономикалық блогы қызметінің тиімділігін арттыруды, соның ішінде жоспарлауға, бухгалтерлік және қаржылық есепке алуға жауапты тұлғалардың біліктілігін арттыру жолымен қамтамасыз етсін;
2) 2024 жылғы 1 қазанға дейін халықаралық мамандандырылған көрмені өткізу кезеңінде сатып алынған жабдықтарға, экспонаттарға түгендеуді жүргізіп, оларды тиімді басқару (пайдалану, өткізу) бойынша шаралар қабылдасын.
Қосымша: __ парақта:
№1 қосымша. Мемлекеттік аудит нәтижелері бойынша анықталған бұзушылықтардың жиынтық тізілімі;
№ 2 қосымша. Анықталған жүйелі кемшіліктер бойынша жиынтық кесте;
№ 3 қосымша. Кемшіліктердің жиынтық кестесі;
№ 4 қосымша. Қалпына келтірілген және өтелген сомалар туралы ақпарат;
№ 5 қосымша. Әкімшілік материалдар тізбесі.

Жоғары аудиторлық палатаның мүшесі		Р.Е. Нұрпейісов

Экономиканың нақты секторына
аудит жүргізу департаментінің директоры 		А.А. Ыбыраев

Заң департаменті директорының 
орынбасары							Қ.Н. Әлімбаев

Аудит тобының жетекшісі 					А.Қ. Сұлтанғазенов

Мемлекеттік аудиторлар 					Р.Б. Мырзахметова

									Н.Қ. Қазанқапов

									А.А. Белгібаева

									Ж.А. Бралинова

									С.Қ. Сейітқазиев
									
									М.Д. Қамасова

